PREDSEDNIK OPŠTINE APATIN I MINISTAR ZA INFRASTRUKTURU POTPISALI UGOVOR O ZAJEDNIČKOM UČEŠĆU U NEKOLIKO PROJEKATA\nDatum kreiranja 10 jul 2012\nOpština Apatin je primer kako se na najbrži i najbolji način prepoznaju vrednosti novih projekata koji mogu da se realizujuju zahvaljujući konceptu „Dunavske strategije“. To je velika prilika da opština pokaže još jednom brzinu u primeni ponuđenih projekata koji joj stoje na raspolaganju, istakao je ministar Milutin Mrkonjić.\nMinistar za infrastrukturu i energetiku Milutin Mrkonjić i prvi čovek apatinske opštine dr. Živorad Smiljanić, kao i Milan Vučinić, klaster menadžer „Klaster transporta i logistike Vojvodine“, potpisali su ugovor o zajedničkom učešću u projektima, od vitalnog značaja za ubrzani razvoj grada, koji u privrednim krugovima ionako slovi kao jedan od vodećih u sveukupnom privrednom ambijentu Srbije.\nJedan od najznačajnijih projekata u vodnom saobraćaju obuhvata poslove edukacije i implenentacije u oblasti informacionih sistema za vodni saobraćaj, koji su označeni kao prioriteti u Dunavskoj strategiji, kroz projekte koji se finansiraju iz fondova Evropske unije.\nSaradnja ministarstva za infrastrukturu i opštine Apatin takođe obuhvata kreiranje projektnih ideja, implementaciju projekata koji su sastavni deo veoma opsežnih aktivnosti na realizaciji ukupnog projekta “Dunavske strategije“, koja, kao jedan od ključnih elemenata podrazumeva iskorišćenost ljudskih resursa „Klaster transporta i logistike Vojvodine“ a sve u skladu sa strateškim dokumentima Evropske unije, Republike Srbije i AP Vojvodine.\n„Apatin je primer kako se na najefikasniji i na najoptimalniji način prepoznaju razvojne šanse. Vodeći ljudi iz ove opštine veoma dobro su reagovali, jer koncept „Dunavske strategije“, i implementacija mnogobrojnih projekata značajno utiče na privrednu dinamiku i doprinosi ukupnom razvoju opštine, istakao je ministar Milutin Mrkonjić.\nOno što je najvažnije istaći jeste činjenica da su lideri apatinske opštine opredeljeni da u najkraćem roku počnu sa operativnim delovanjem.\n„To podrazumeva, ističe jedan od potpisniksa Ugovora o saradnji Milan Vučinić, povezivanje različitih subjekata u vodnom saobraćaju, koji su potencijali učesnici mnogobrojnih projekata.\nOno što je posebno važno jeste da potpisani Ugovor sa ministarstvom zapravo inicira i omogućava efikasnije dobijanje odobrenja za finansijske projekte po pravilima Evropske unije.\nKada je reč o konkretnoj saradnji Apatina i „Klaster transporta i logistike Vojvodine“ ona će se sprovoditi zajednički, uključujući i preduzeća JP Pristan i marinu „Apatin“.\nOpština Apatin do sada je uložila u opremanje poslovnog prostora iznos od 1.000.000.00 dinara, dok će “Klaster transporta i logistike Vojvodine“ obezbediti potrebne operativne i stručne kadrove, prvenstveno iz sopstvenih stručnih potencijala, kao i iz naučnih i obrazovanih institucija.\nInače, potrebna sredstva za ukupne aktivnosti u tekućoj godini u visini od 4.000.000 obezbeđuje ministarstvo.\n„Dunavska strategija i implementacija svih projekata sa kojima raspolažemo ili ćemo veoma brzo raditi na njima, svakako je nova razvojna šansa i način da se apatinska opština još više i značajnije afirmiše.\nMoramo da iskoristimo sve pogodnosti i postanemo deo veoma značajnog sistema u kompletnom vodnom saobraćaju u ovom delu Evrope“, istakao je dr Živorad Smiljanić.\nAmbicije prvih ljudi apatinske opštine sa potpisivanjem ovog ugovora nisu zadovoljene.\nU razgovoru sa ministrom Mrkonjićem i njegovim saradnicima mr. Pavlom Galićem i Dejanom Lasicom, oni su istakli da je izgradnja luke Apatin u sklopu novog koncepta ukupnog lučkog sistema, a po modelu javnoprivatnog partnerstva jedan od prioriteta.\nTakođe, punom dinamikom se radi na projektau pruge između Apatina i fabrike „Sonta“ u dužini od 12,5 kilometara.\nPrvi ljudi Apatina žele da ovu investiciju zajednički finansira Železnica Srbije, Ministrastvo za infrastrukturu i energetiku, a oni su iz opštinskog budžeta već opredeli određana sredstava za ovu namenu.\n„Sa ovim projektima praktično se u jednom delu zaokružuje deo modernog centra, pojasnio je dr. Živorad Smiljanić.


SportDC - Vesti - Kolumne - Ko je kriv za bh posrtanje\n05.08.2018 Slavko Basara /Sportski žurnal\nKomentari tipa: “Milomir Odović samo folozofira”, “Stojan Vranješ zna samo da uzme pare, ali ne i da prikaže dobre partije”, “Bojan Pavlović je krivac za debakl od Atalante”, “Asim Zec je najbolji fudbaler kojeg je trener Slobodan Krčmarević precrtao”… i tako redom i sve u tom stilu.\nElektronski mediji iz Sarajeva i društvene mreže pune su kritika pojedinaca, ciljano odabranih za žrtve u ovakvim slučajevima, bez stvarnog uporišta u suštini šta se zapravo dogodilo Željezničaru posle dva poraza od kiparskog Apolona, odnosno Sarajevu nakon senzacionalnog remija u Bergamu i bruke na Koševu.\nU timu sa Grbavice veliča se jedan igrač, a poništavaju oba trenera u ovoj sezoni, koji po “stručnim” komentatorima i “objektivnim” novinarima nisu, ili ne znaju da rade samo u Željezničaru, iako iza sebe imaju bogat i igrački i trenerski pedigre. Još veća etiketa zalepljena je potencijalnom reprezentativcu BiH iz Banjaluke, potomku Borca Stojanu Vranješu, čiji je mlađi brat Ognjen već duže vremena na udaru “BH fanatikosa” i sarajevske čaršije!\nTo trkanje ko će više otrovnih strelica da odapne u javnost sa ciljem da “prikaže i predstavi realne slike eliminacije Željeznuičara i Sarajeva” liči na igranje pikada kuvanim rezancima. Ime i odgovornost Husrefa Musemića, trenera Sarajeva se ne pominje u analizama, već se sve prebacuje na golmana Bojana Pavlovića koji je na poluvremenu utakmice neprimerno jednom sportisti gestikulirao prema domaćim navijačima.\nPre “srednjeg prsta” čuvar mreže koji je u dva navrata stažirao i u Crvenoj zvezdi bio je toliko izložen maltretiranju i psovkama u kojima su pominjani svi članovi njegovoe porodice, bio je i “Cigan” i “rupa” i čašćen je sa “marš sa gola”. Kada se uz to doda i negativan, sraman rezultat, čovek “eksplodira”. Usledilo je izvinjenje koje će se najverovatnije pretvoriti u “šut kartu” iz kluba?!\nŽeljezničar kao vicešampion i gubitnik od Zrinjskog, te pobednik Kupa BiH je daleko ispod kiparskog nivoa kao kolektiv, i organizacioni i takmičarski, baš kao što je to Sarajevo, još dalje, od italijanskog predstavika. Fudbal je kolektivna igra u kojoj su greške i sjajni potezi pojedinaca samo deo celokupnom ambijenta i dekora na terenu, a one, ili oni, se događaju kao plod igre celog tima. Sarajevo je previše grešilo, a Bojan Pavlović, fudbalski, bio izložen “rešetanju”.\nIzvinjavao se i Husref Musemić za blamažu zaobilazeći ličnu odgovornost i moralne poteze koji bi trebalo da se povuku nakon ovakvih slučajeva i debakala. Ali, šta je Husref Musemić kriv i kolika je njegova odgovornost zato što je Lozničanin Bojan Pavlović primio osam komada? Nekadašnji napadač Crvene zvezde postao je rekorder i kluba i fudbala BiH kao trener koji je u evrokupovima doživeo najteži poraz 0:8. Pre njega taj neslavni rekord držali su Čeh Jirži Plišek čiji je Željezničar 2004. godine poražen u Bugarskoj od Liteksa iz Loveča 0:7, kao i Dženan Uščuplić koji je 2014. godine vodio Sarajevo u Menhengladbahu protiv Borusije 0:7!\nDa li je još uvek, po uspešno izvedenoj konstrukciji pre nekoliko godina, Miodrag Ješić za sarajevsku fudbalsku javnost i po procenama “stručnjaka”, najgori trener “bordo” tima u istoriji? Ili je Odovićev poraz na Kipru “teži” i “bolniji” od Musemićevog koševskog iako je pre samo nekoliko dana seo na klupi plavih?\nNiko od “vrhunskih” analizatora i onih koji “dobro poznaju stanje u fudbalu BiH” kao i “evropske fudbalske tokove” ne nepomenuše nijednom reč – realnost! Premijer liga BiH je godinama korumpirano i takmičenje puno afera u kojem sudije po nalozima moćnika i čelnika Saveza kroje tabelu i prvenstvo, u kojem su Željezničar i Sarajevo privilegovani i pomilovani, a svi ostali degradirani i omalovaženi, nameštaju se utakmica, Tužilaštvo ne reaguje… Sa tim karakteristikama fudbalska elita “Dejtonske zemlje” je među poslednjima na evropskom kontinentu. Da li je uopšte objektivno i realno bilo da Željezničar i Sarajevo eliminišu Apolon i Atalantu? Ko su stvarni krivci za ispadanje iz Evrope sarajevskih “velikana”?\nJedino se šampion Zrinjski uspeo izboriti protiv Maltežana i prošao dalje…\nIpak je sve ovo stvarna slika fudbala u BiH.\nRemi u Bergamu (2:2) i debakl na Koševu (0:8) podsetio je bolje poznavaoce fudbala u BiH na sličan scenario koji je već jednom viđen “u režiji” Fudbalskog Sarajeva, u jesen 2002. godine.\nNaime, tada je u Kupu UEFA sarajevski tim takođe u prvom meču u gostima, u Turskoj odigrao nerešeno – 2:2 protiv Bešikatša, a u revanš susretu na olimpijskom zdanju na Koševu bilo je 5:0 za goste iz Istanbula. Taj meč je kasnije u turskim i medijima iz BiH okarakterisan kao “kladioničarska utakmica” s kojim se navodno bavila i UEFA.\nStop za Ljupka Petrovića\nPre četiri godine videlo se “multietničko” fudbalsko raspoloženje u Sarajevu koje je negiralo projekat UEFA “Respekt” pokrenut protiv rasizma i nacionalizma.\nTada je Ljupko Petrović, trener koji je a Crvenom zvezdom 1991. godine postao klupski prvak Evrope trebalo da sedne na klupu Sarajeva. Međutim nije, a u tome ga je sprečila fotografija sa Željkom Ražnatovićem Arkanom za koju se kasnije utvrdilo da je montirana. Digla se velika prašina i negativne konotacije navijača FK Sarajevo.\nA šta ako se neko iz kluba sa Koševa slikao sa Naresom Orićem?\nČapljić bio trener 18 dana\nVlado Čapljić, igračka legenda Željezničara i član generacije koja je igrala polufinale Kupa UEFA protiv mađarskog Videotona ušao je u istoriju kluba sa Grbavice kao trener koji je radio samo 18 dana!\nOn je 10. septembra 2015. godine imenovan za šefa stručnog štaba i vodio je ekipu u četiri utakmice, pobedio je Olimpik 1:0, zvorničku Drinu 3:2 i Krupu u Kupu BiH 1:0, da bi posle poraza od Travnika (0:2) iznenada dobio otkaz i nasledio ga je pomoćnik Edis Mulalić.\nKasnije se u Sarajevu govorilo kako je Čapljić imao problem u komunikaciji u rodnom gradu – pričao je ekavski!


SNS I SDPS POVEZUJU ISTI CILJEVI – BORBA ZA SOCIJALNU JEDNAKOST - JUGPRESS\nSNS I SDPS POVEZUJU ISTI CILJEVI – BORBA ZA SOCIJALNU JEDNAKOST\nJoš jedan koalicioni partner Gradskog odbora SNS-a na predstojećim lokalnim izborima biće Socijaldemokratska partija Srbije (SDPS), rečeno je na današnjoj konferenciji za novinare u prostorijama ove stranke. Gordana Savić, lider SDPS u Leskovcu, na trećem je mestu na odborničkoj listi, a prava žena, dok je na 19 mestu Igor Cvetković.\n„Poput ostalih koalicionih partnera i SDPS deli našu viziju i energiju da Leskovac usmerimo u pozitivnom pravcu. Ujedinili smo se oko zajedničkih ciljeva, da u našem gradu obezbedimo bolje uslove za sve naše građane. U protekle tri godine urađeno je dosta toga na pomoći socijalno ugroženim stanovnicima, starima i osobama sa invaliditetom. Obezbedili smo udžbenike za siromašne đake, Ustanova za odraasle i starije je među prvima u Srbiji dobila licencu resornog ministarstva, realizovan je projekat gerontodomaćica, perosnalnih asistenata. Za socijalna davanja je budžetom za 2016. godinu izdvojeno 30 miliona više nego prošle godine, rekao je predsednik GrO SNS Goran Cvetanović.\n„Zalažemo se za politiku koja podrazumeva jednake šanse za sve, brigu o svim kategorijama stanovništva, zalagaćemo se da te ciljeve u budućnosti unapredimo, naglasio je Cvetanović.\n„Nekoliko godina smo u koaliciji sa SNS-om i smatramo da ova koalicija vodi Srbiju u bolje sutra. Zalažemo se za jednakost i pravdu, da svi imaju jednake šanse u zdravstvu, školstvu, socijalnom programu. Centar i socijalni rad i Ustanova za odrasle i starije uspeli su da za ovih nekoliko godina pokažu našim sugrađanima da mislimo na njih, da se trudimo da svima bude bolje, od onih koji su socijalno ugroženi, do onih koji su smešteni u Ustanivi za odrasle i starije. Mislim da će nas naši sugrađani prepoznati kao nekoga ko ih vodi u bolju budućnost i da će nam ukazati poverenje na svim izborima, rekla je Gordana Savić.


Stalno predstavništvo Rusije pri EU: Potez Brisela – neprijateljski i usmeren na demontažu odnosa - 05.04.2022, Sputnik Srbija\nStalno predstavništvo Rusije pri EU: Potez Brisela – neprijateljski i usmeren na demontažu odnosa\nProterivanje 19 diplomata stalnog predstavništva Rusije pri EU je neprijateljski i potpuno neosnovan potez usmeren na demontažu odnosa, koji će dobiti adekvatan... 05.04.2022, Sputnik Srbija\nS tim u vezi, Čižov je uverio generalnog sekretara službe za spoljne poslove EU Stefana Sanina u „neminovnost adekvatnih mera sa ruske strane“.Evropska unija je proglasila 19 zaposlenih u stalnom predstavništvu Rusije pri EU za persone non grata, saopštila je ranije danas spoljnopolitička služba EU. Portparolka Ministarstva spoljnih poslova Rusije Marija Zaharova poručila je da će ruska strana pružiti odgovarajući odgovor na proterivanje ruskih diplomata.Podsetimo, brojne evropske zemlje su ove nedelje saopštile da proteruju ruske diplomate, među kojima su baltičke zemlje, Slovenija, Nemačka, Francuska, Italija, Španija, Švedska, Danska i Rumunija. Danas je Evropska unija saopštila da proglašava 19 zaposlenih u stalnom predstavništvu Rusije pri EU za persone non grata. Sa svoje strane, Moskva je obećala adekvatan odgovor.\nrusija, evropska unija (eu), proterivanje ruskih diplomata, vladimir čižov\nProterivanje 19 diplomata stalnog predstavništva Rusije pri EU je neprijateljski i potpuno neosnovan potez usmeren na demontažu odnosa, koji će dobiti adekvatan odgovor, saopštilo je rusko predstavništvo pri Evropskoj uniji.\n„Stalnog predstavnika Ruske Federacije pri EU Vladimira Čižova je 5. aprila rukovodstvo evropske spoljnopolitičke službe obavestilo o odluci koju je donela EU da proglasi 19 diplomatskih saradnika predstavništva za persone non grata. Taj korak koji otvoreno nije prijateljski – štaviše, neprijateljski je i, što je najvažnije, potpuno neosnovan, nastavlja politiku Evropske unije na demontažu partnerskih odnosa između Rusije i EU, koje su još nedavno obe strane s ponosom nazivale strateškim“, navodi se u saopštenju.\nS tim u vezi, Čižov je uverio generalnog sekretara službe za spoljne poslove EU Stefana Sanina u „neminovnost adekvatnih mera sa ruske strane“.\nEvropska unija je proglasila 19 zaposlenih u stalnom predstavništvu Rusije pri EU za persone non grata, saopštila je ranije danas spoljnopolitička služba EU.\nPortparolka Ministarstva spoljnih poslova Rusije Marija Zaharova poručila je da će ruska strana pružiti odgovarajući odgovor na proterivanje ruskih diplomata.\nPodsetimo, brojne evropske zemlje su ove nedelje saopštile da proteruju ruske diplomate, među kojima su baltičke zemlje, Slovenija, Nemačka, Francuska, Italija, Španija, Švedska, Danska i Rumunija. Danas je Evropska unija saopštila da proglašava 19 zaposlenih u stalnom predstavništvu Rusije pri EU za persone non grata. Sa svoje strane, Moskva je obećala adekvatan odgovor.\n5 April, 17:53


Danas sjednica PDPSBiH: SNSD najavio dolazak, na redu i Zakon o VSTV – Vijesti Online\nDanas sjednica PDPSBiH: SNSD najavio dolazak, na redu i Zakon o VSTV\nby Vijesti Online 03/02/2022, 08:36 2k Views\nPredstavnički dom Parlamentarne skupštine BiH bi na sjednici zakazanoj za danas trebalo da, po skraćenom postupku, razmatra principe Prijedloga zakona o izmjenama i dopunama Zakona o Visokom sudskom i tužilačkom vijeću Bosne i Hercegovine, čiji je predlagač Vijeće ministara BiH.\nVijeće ministara BiH ranije je, većinom glasova i uz određene korekcije, na prijedlog Ministarstva pravde BiH, utvrdilo prijedlog ovog zakona kojim se uređuju pitanja koja je potrebno hitno riješiti kako bi se poboljšao integritet i omogućilo efikasnije i transparentnije funkcioniranje pravosuđa i VSTV-a, a što je jedan od 14 prioriteta iz Mišljenja Evropske komisije.\nU osnovna pitanja koja su uređena u ovom prijedlogu zakona, a koja zahtijevaju hitno usvajanje, spada: Sukob interesa članova VSTV-a, izvještaji o imovini sudija i tužilaca, što uključuje i same članove VSTV-a te njihova provjera, osnivanje Jedinice za integritet unutar Sekretarijata VSTV-a, pravni lijekovi protiv odluka o imenovanju i pojedine izmjene i dopune u vezi s disciplinskim prekršajima i disciplinskim postupcima koji se vode protiv sudija i tužilaca.\nNa dnevnom redu bi trebalo da se nađe i zahtjev poslanika Damira Arnauta da se Prijedlog zakona o izmjeni Zakona o plaćama i naknadama u institucijama BiH razmatra po hitnom postupku.\nPredviđeno je i razmatranje zahtjeva poslanica Mirjane Marinković-Lepić i Aide Baručije za razmatranje Prijedloga zakona o izmjeni Zakona o radu u institucijama BiH također po hitnom postupku.\nPrijedlog zakona o dopuni Zakona o osnovama sigurnosti saobraćaja na putevima u BiH, koji je predložio poslanik Damir Arnaut, trebao bi biti razmatran u prvom čitanju.\nPred poslanicima bi se trebalo naći i nekoliko izvještaja kao i nekoliko poslaničkih inicijativa.\nOvo je prva sjednica Predstavničkog doma državnog parlamenta u 2022. godini, a očekuje se da će joj prisustvovati i poslanici stranaka iz RS-a, koji u prethodnom periodu nisu učestvovali u radu ovog zakonodavnog tijela.\nPotvrdio je to jučer Nebojša Radmanović, član kolegija Predstavničkog doma, rekavši “ponašat ćemo se u skladu sa zaključcima Narodne skupštine Republike Srpske (NSRS), kao što smo to i do sada radili”.\nPodsjećanja radi, dužnosnici iz Republike Srpske u institucijama BiH nisu učestvovali u radu državnih institucija od kraja jula prošle godine, nakon što je tadašnji visoki predstavnik Valentin Inzko donio odluku o dopuni Krivičnog zakona BiH kojom se zabranjuje i kažnjava negiranje genocida.\nNarodna skupština Republike Srpske jučer je, između ostalih, usvojila i zaključak prema kojem je „u skladu sa zaključcima sa Dvadesete posebne sjednice održane 30. jula 2021. godine, da predstavnici RS u Parlamentarnoj skupštini BiH, Vijeću ministara BiH i Predsjedništvu BiH mogu da prisustvuju sjednicama, ali na način da u svom odlučivanju uvažavaju stavove i odluke NSRS, Vlade RS i predsjednika tog entiteta“.\nSjednica Predstavničkog doma zakazana je za 12:00 sati.


Pesma koju je Dino Dvornik posvetio ćerki rasplakaće sve\nPink.rs\t15.04.2017 19:30\nOvu pesmu Ela je dobila neposredno pre smrti slavnog pevača.\nĆerka pokojnog pevača Dina Dvornika postala je blogerka i za kratko vreme dostigla veliku popularnost. Elu Dvornik na društvenim mrežama prati više stotina hiljada ljudi, a jedna njena objava dirnula je sve.\nOna se često na društvenim mrežama priseća svog oca, a sada je svoje prijatelje i pratioce raznežila pesmom koju je pokojni Dino Dvornik posevetio upravo njoj.\nKad' me vise ne bude\ni kad' me s'godinama, svi zaborave\novu tuznu pjesmu, njezne stihove\ni nemoj bit' u suzama\njer tu sam, medju zvijezdama\ns' neba poslat cu ti\ni jedno pero, s' krila andjela\nda se sjetis\nJa nikad nisam im'o nikoga\na ti si sve, sve sto imam ja\nsapat tvojih njeznih usana\nmoja dusa zudi za tobom\nnastavi sretno zivjet' zivot svoj\na ja cu s' neba pratit\nsvaki korak tvoj.\nElini prijatelji i fanovi su priznali da ih je pesma ganula do suza.


eKapija | NBS odlučila da referentna kamatna stopa ostaje 2,5%\nIzvor: eKapija | Četvrtak, 10.10.2019.| 13:01\nNBS odlučila da referentna kamatna stopa ostaje 2,5%\nIlustracija (Foto: Tony Stock/shutterstock.com)\nIzvršni odbor Narodne banke Srbije odlučio je na današnjoj sednici da referentnu kamatnu stopu zadrži na nivou od 2,5%.\n- Izvršni odbor ističe da će inflacija, kao i prethodnih godina, biti pod kontrolom i u narednom periodu. Ona je u avgustu usporena na 1,3% međugodišnje, usled daljeg smanjenja doprinosa cena voća i povrća inflaciji s dolaskom nove poljoprivredne sezone. Na niske inflatorne pritiske ukazuje i bazna inflacija, koja je i dalje niska i stabilna, kao i inflaciona očekivanja finansijskog sektora i privrede, koja se i za godinu i za dve godine unapred nalaze u donjoj polovini ciljanog raspona - saopšteno je iz kabineta guvernera NBS.\nOpreznost u vođenju monetarne politike je i dalje potrebna, napominju iz NBS, pre svega zbog kretanja u međunarodnom okruženju.\n- Narodna banka Srbije ocenjuje da su međunarodno finansijsko i robno tržište u velikoj meri pod uticajem neizvesnih trgovinskih politika vodećih svetskih ekonomija i usporavanja globalnog rasta. Podršku globalnoj ekonomiji daju monetarne politike vodećih centralnih banaka – Evropska centralna banka je u septembru započela da sprovodi nove monetarne podsticaje, dok je Sistem federalnih rezervi, u skladu sa očekivanjima, u septembru ponovo snizio referentnu kamatnu stopu, što bi trebalo da da dodatni pozitivan doprinos globalnim finansijskim uslovima. Međutim, neizvesno je koliko će se monetarna politika vodećih centralnih banaka u narednom periodu razlikovati od očekivanja tržišta, što bi moglo da utiče na tokove kapitala prema zemljama u usponu. Neizvesno je i kretanje cena nafte i primarnih poljoprivrednih proizvoda na svetskom tržištu, s obzirom na složen uticaj brojnih faktora na strani ponude i tražnje, zbog čega je neophodno oprezno vođenje monetarne politike - navodi se.\nIzvršni odbor ističe da je otpornost naše privrede na eventualne negativne uticaje iz međunarodnog okruženja povećana zahvaljujući smanjenoj internoj i eksternoj neravnoteži, povoljnim makroekonomskim izgledima za naredni period, kao i sve višem nivou deviznih rezervi naše zemlje.\n- Povoljna fiskalna kretanja uz ostvarenje suficita javnih finansija, prisutna tokom prethodne dve godine, nastavljena su i ove godine, a deficit tekućeg računa platnog bilansa u punoj meri pokriven je neto prilivom stranih direktnih investicija. Kretanje aktuelnih ekonomskih pokazatelja ukazuje na rast aktivnosti u naftnoj i hemijskoj industriji nakon završenih remonta, što uz veći rast građevinarstva i usluga vodi ubrzanju rasta bruto domaćeg proizvoda tokom trećeg tromesečja. Ovakva kretanja su u skladu s našom projekcijom privrednog rasta od 3,5% u ovoj godini, koji će biti vođen domaćom tražnjom, tj. investicijama i potrošnjom - kaže se u saopštenju.\nIzvršni odbor naglašava da je, nakon što je rejting agencija Moody’s popravila izglede za povećanje kreditnog rejtinga Srbije sa "stabilnih" na "pozitivne", agencija Fitch Ratings povećala kreditni rejting Srbije za dugoročno zaduživanje u domaćoj i stranoj valuti na BB+.\n- Time je Republika Srbija, čuvajući stabilnost i transformišući svoju ekonomiju, prvi put došla na korak od dobijanja investicionog rejtinga, karakterističnog za ekonomije koje odlikuje visoka sigurnost ulaganja. To ne samo da je potvrda ekonomskog napretka i rezultata koje ostvaruje Republika Srbija, već doprinosi daljem poboljšanju uslova finansiranja i rastu investicija u Srbiji - saopštili su.\nNaredna sednica Izvršnog odbora na kojoj će biti doneta odluka o referentnoj kamatnoj stopi održaće se 7. novembra.


Aleksandar Vulin: Srbija hoće saradnju sa NATO, nastavićemo da vežbamo zajedno, da se obučavamo, da učimo od njih, ali nećemo biti član; Pri kupovini stana pomogla mi je porodica moje supruge | Hronika\nPočetna strana > Hronika > Aleksandar Vulin: Srbija hoće saradnju sa NATO, nastavićemo da vežbamo zajedno, da se obučavamo, da učimo od njih, ali nećemo biti član; Pri kupovini stana pomogla mi je porodica moje supruge\n- Poslednje dve godine, na svakih tri ili šest meseci, ova priča se ponovo otvara - rekao je Vulin i dodao da je taj stan kupio pre šest godina, kad je bio narodni poslanik, a ne ministar odbrane, te da mu je u tome pomogla porodica njegove supruge.\nUmesto toga, kaže ministar odbrane, rekao je istinu, "jer je ona takva kakva jeste".\n:\tŠvedska: Posle 34 godine rešeno ubistvo bivšeg premijera Ulofa Palmea?


Sre 3.1 ° C.\nBeočin, 9. februar 2018.\nRaspisivanje konkursa za dodelu sredstava budžeta opštine za projekte iz oblasti kulture, obrazovanja i umetnosti od značaja za opštinu kao i redovne aktivnosti udruženjima, crkvama i verskim zajednicama\nU petak 9 februara održana je 56. sednica Opštinskog veća kojom je predsedavao predsednik Veća i Opštine Beočin, Mitar Milinković. Sednici su pored članova veća prisustvovali i predstavnici drugih struktura opštine i lokalne samouprave.\nNa dnevnom redu sednice našlo se 9. tačaka kojima su donete Odluke o raspisivanju konkursa za dodelu sredstava iz budžeta opštine Beočin za 2018. godinu za programe i projekte iz oblasti kulture, obrazovanja i umetnosti koji su od značaja za opštinu Beočin kao i za redovne aktivnosti i programe udruženja na teritoriji opštine Beočin, crkvama i verskim zajednicama.\nKonkursi će biti objavljeni na Oglasnoj tabli Opštinske uprave Beočin i na zvaničnom sajtu opštine Beočin, konkursna dokumentacija moći će se preuzeti na pisarnici Opštinske uprave Beočin, Svetosavska 25, u Uslužnom centru Svetosavska bb kao i sa sajta opštine Beočin na adresi: www.beocin.rs, a trajaće 15 dana od dana objavljivanja dok će se prijave moći predavati neposredno ili preporučenom pošiljkom na adresu Opštine Beočin najkasnije do 26. o2. 2018. godine do 15,00 časova uz obavezan naziv komisije koja će razmatrati podnetu prijavu. Prijave koje se ne dostave na propisanim obrascima kao i nepotpune i neblagovremene prijave neće biti uzete u obzir.\nNa sednici su doneta i Rešenja o imenovanju Komisija za dodelu sredstava iz budžeta opštine kao i Odluka o raspisivanju konkursa za sufinansiranje projekata proizvodnje medijskih sadržaja iz oblasti javnog informisanja na teritoriji opštine Beočin u 2018. godini.\nSednica je završena redovnom tačkom u okviru koje se razmatraju pristigla pitanja, predlozi i zahtevi i gde je na inicijativu predsednika opštine donet Zaključak kojim Opštinsko veće opštine Beočin zadužuje likvidacione upravnike Javnog preduzeća „Građevinsko zemljište i putna privreda“ Beočin – u likcvidaciji Gordanu Ćirović i Javnog preduzeća „Sportsko poslovni centar Beočin“ Beočin - u likvidaciji Jelenu Drobnjak da preduzmu sve neophodne radnje radi završetka započetih likvidacionih postupaka, te sačine završne likvidacione izveštaje i dostave ih Skupštini opštine na razmatranje i usvajanje.


Nuno Gomes intervju o Dušanu Vlahoviću Ronaldu Portugalu i Srbiji\nINTERVJU: SRBIJA ĆE IMATI NAJBOLJEG ŠPICA U EVROPI! Bio je Ronaldu kapiten i gledao je kako postaje MAŠINA 7 Podeli Podeli na facebook Podeli na twitter Podeli na viber Pošalji na mail\n12.11.2021. / 08:00\nU razgovoru sa kolumnistom MONDA Nebojšom Petrovićem, legendarni portugalski napadač komentarisao je Srbiju, Portugal, "meč decenije", dugovečnost Kristijana Ronalda, koji ga je nasledio sa trakom u reprezentaciji...\nNunjo Migel Soareš Pereira Ribeiro. Ime koje vam ništa ne znači dok se ne pojednostavi i svede pod NUNJO GOMEŠ. E, to je već mnogo jasnije. Nekadašnja zvezda portugalske reprezentacije, od koga je Kristijano Ronaldo nasledio kapitensku traku u državnom timu.\nIako je zvezdane trenutke karijere doživeo u dresu Benfike, za koju je ukupno igrao čak 12 godina, naši ljubitelji fudbala više ga pamte kao neustrašivog špica duge kose u ljubičastom dresu Fiorentine i sa trakom oko glave.\nU ekskluzivnom razgovoru sa kolumnistom Monda Nebojšom Petrovićem, čovek koji je na 79 utakmica za reprezentaciju Portugala postigao 29 golova, odgovara na pitanja o meču decenije koji se igra u nedelju u Lisabonu, ali i o mnogim drugim temama: Kristijanu Ronaldu, Dušanu Vlahoviću, Draganu Stojkoviću, svojim igračkim iskustvima protiv reprezentacije Srbije, bivšim saigračima sa naših prostora.\n/Na slici: Nunjo Gomeš u društvu Nikole Jokišića, bivšeg asa Veleža iz Mostara i mnogih portugalskih klubova koji danas živi i radi u Nemačkoj i koji je pomogao u organizaciji ovog intervjua/\nKvalifikacije se završavaju na najlepši mogući način, direktnim duelom Portugala i Srbije za prvo mesto u grupi. Da li je domaći tim pod većim pritiskom s obzirom da igra pred svojom publikom i važi za velikog favorita?\n"Slažem se da je Portugal favorit i tu ulogu želi da opravda na terenu, da osvajanjem prvog mesta u grupi izbori direktan plasman na Svetsko prvenstvo. Domaći teren je u mečevima odluke, kao što je ovaj, velika prednost. Očekujem dobru igru oba tima i jednu odličnu utakmicu u nedelju uveče".\nKoliko igra Portugala zavisi od forme i raspoloženja Kristijana Ronalda?\n"Da se razumemo, Portugal ima fenomenalan tim sastavljen od velikog broja igrača vanserijskog kvaliteta. Jasno je da su sa Ronaldom na terenu mnogo jači i da u tom slučaju još lakše stižu do pobede. Kada je zdrav i raspoložen, Kristijano je uvek najveća pretnja protivničkoj odbrani".\n"RONALDO JE MAŠINA"\nKako objašnjavate fenomen Kristijana Ronalda koji u 37. godini deluje kao mladić na terenu i svojim golovima u poslednjim minutima rešava utakmice Portugala i Mančester junajteda?\n"Ronaldo je rođeni takmičar, obožava da se nadmeće i tokom cele karijere želi da bude najbolji. Tajna je u satima i satima napornog treninga, u trudu koji svakodnevno ulaže da bi uvek bio u vrhunskoj formi. Ronaldo, to je mašina".\nDa li Vam se dopada stil igre Srbije koja od dolaska Dragana Stojkovića na mesto selektora forsira izrazito napadački fudbal i jedna je od najefikasnijih ekipa u ovim kvalifikacijama?\n"Srbija, tradicionalno, može da računa na izvrsne igrače i uvek je imala konkurentan tim u kvalifikacijama za velika takmičenja. Rekao bih da sa Stojkovićem deluju kao kolektiv jako dobro i da ne zavise više od individualnih kvaliteta nekih pojedinaca. To je ekipa koja tokom cele utakmice traži gol i stvara mnogo šansi. Mislim da su i taktički bolje organizovani nego ranije".\nMnogo igrača iz ove postave srpske reprezentacije je prošlo kroz Benfiku (Đuričić, Živković, Stefan Mitrović…), neki su trenutno u klubu (Radonjić, Svilar…). Da li Benfika ima neki poseban filing kada je reč o fudbalerima iz Srbije?\n"Benfika je uvek obraćala pažnju na istočno tržište jer u tim zemljama ima mnogo talentovanih fudbalera. Srbija je svakako interesantno fudbalsko područje i ne čudi me što je veliki broj vaših igrača nosio dres slavnog portugalskog kluba".\nBIO JE GOLGETER U DUŠANOVOM KLUBU\nKao bivši centarfor, kako komentariše eksploziju Dušana Vlahovića koji je za samo godinu i po dana u dresu Fiorentine postao zvezda evropskog fudbala i velika želja najbogatijih klubova iz Italije i Engleske?\n"Vlahović poseduje izuzetan potencijal i mislim da će za koju godinu biti jedan od najboljih napadača u Evropi. Veoma je mlad, ima mnogo dobrih osobina i predviđam mu zaista lepu budućnost".\nMože li na tako mladog igrača negativno da utiče činjenica da se našao na udaru navijača Fiorentine zbog odluke da odbije ponudu o produžetku ugovora koji bi ga učinio najplaćenijim fudbalerom u istoriji kluba iz Firence?\n"Mislim da je već pokazao da, uprkos godinama, ima jak karakter i fantastičan mentalitet. U fudbalu postoje situacije koje ne bi trebalo da se dogode, ali se dešavaju. Voleo bih da se na kraju nađe rešenje koje će zadovoljiti sve strane".\n"PAMTIM ASISTENCIJU IZ BEOGRADA"\nDva puta ste tokom igračke karijere odmeravali snage sa reprezentacijom Srbije. Čega se sećate iz tih duela u kvalifikacijama za Evropsko prvenstvo 2008. godine?\n"Dobro se sećam obe utakmice. Imali smo imperativ pobede, ali je Srbija oba puta uspela da izvuče remi (1:1, op.aut). Imali ste odličan tim, kao i uvek. U Beogradu sam asistirao za gol Tijaga, a u Lisabonu sam imao sjajnu šansu, šutirao sam glavom i pogodio stativu“.\nDali ste mnogo važnih golova u dresu reprezentacije Portugala (pobedonosni protiv Engleske u grupnoj fazi i oba protiv Turske u četvrtfinalu Evropskog prvenstva 2000. godine, pobedonosni protiv Španije na Evropskom prvenstvu 2004). Koji gol vam je najdraži u reprezentativnoj karijeri?\n"Gol koji je kod mene izazvao najviše emocija bio je taj protiv Španije za pobedu od 1:0 kada je upravo Portugal bio domaćin Evropskog prvenstva 2004. godine. To nam je bila jako važna utakmica od čijeg ishoda je zavisilo da li ćemo ostati u igri za plasman u završnicu šampionata. Pobedili smo jednog od favorita za najviši plasman i posle toga dogurali do finala. Mnogo mi je drag i gol protiv Francuske u polufinalu Evropskog prvenstva 2000. godine, ali nismo uspeli da sačuvamo vođstvo, izgubili smo sa 2:1 i oprostili se od borbe za titulu".\n"U KONTAKTU S MIJATOM"\nDa li ste u kontaktu sa Peđom Mijatovićem koji vam je svojevremeno bio saigrač u Fiorentini?\n"Mijatović je bio veliki as evropskog i svetskog fudbala, ali pre svega jedna fenomenalna osoba. Provodili smo mnogo vremena zajedno, veoma je pametan i odlično smo se slagali. I danas razgovaramo s vremena na vreme. Ostao sam u dobrim odnosima sa svim svojim drugovima i trenerima sa kojima sam sarađivao tokom karijere", dodao je Nuno Gomeš u razgovoru sa kolumnistom MONDA Nebojšom Petrovićem.\nsport intervju orlovi dušan vlahović kristijano ronaldo mundijal mundijal 2022 svetsko prvenstvo\nKvota na srb 8. 100e cu igrat pa kako bude.\nMa sta zna Nuno Gomes, sad ce da dodje Pizonka i kaze kako je Vlahovic balvan, a Jovic igrac kraljevskog kluba 🤣🤣 Tako je to kad PMS uzme maha...\n12.11.2021. / 10:58\n@Milos Prvo nije tacno,ali drugo za tvoju nesreću ipak jeste.


U Britaniji skok inflacije, sve izvesnije dizanje kamate\nGuverner britanske centralne banke Mark Karni upozorio je da će inflacija u Velikoj Britaniji porasti iznad tri odsto u narednih mesec ili dva.\nAmeričke banke Goldman Saks i "Morgan Stenli" su u trećem kvartalu ostvarile veći profit od prognoziranog, uprkos letnjem zatišju na tržištu.\nU borbi za privlačenje finansijskih poslova iz Londona nakon Bregzita, Frankfurt predvodi, kao mesto na koje najmanje devet banaka planira da premesti svoje centrale. To bi značilo 10.000 novih radnih mesta i više od 100 miliona dolara godišnje u novim poreskim prihodima za nemački finansijski kapital, čime bi bilo omogućen ekonomski i kulturni preporod Frankfurta.\nGlavni uzroci neizbežne nove ekonomske krize biće gotovo isti kao i oni koji su izazvali krizu 2007-2008, a ona nije slučajnost niti greška, već scenario osmišljen na Volstritu, koji je malom broju ljudi doneo nezamislivo bogatstvo, a bedu milionima u svetu.\nGuvernerka američke centralne banke Dženet Jelen iznela je optimističan pogled na kretanja u američkoj ekonomiji, navodeći da će posledice skorašnjih uragana verovatno donekle usporiti ekonomski rast, ali samo privremeno, i da bi do kraja godine trebalo da usledi skok.\nU Nemačkoj i Francuskoj nenaplativi krediti iznose 230 milijardi evra\nPrema podacima Evropske agencije za banke (EBA), nemačke i francuske banke zajedno su nagomilale gotovo 230 milijardi evra nenaplativih kredita, pokazuju podaci regulatora, razotkrivajući razmere problema, koji pritiska evrozonu u celini. Ukupan iznos nenaplativih kredita u dve vodeće ekonomije evrozone približio se tako italijanskim bankama, koje imaju 260 milijardi evra nenaplativih kredita, navodi Reuters.\nZdravstvene ustanove duguju 100 miliona evra\nU blokadi je tenutno 18 zdravstvenih ustanova u Srbiji, što znači da one ne mogu da plate lekove, materijal, struju i ostalo što im je potrebno za normalno funkcionisanje, a pritom su u opasnosti i od prinudne naplate, pa mogu da ostanu i bez sredstava za rad, upozorio je predsednik Upravnog odbora Komore zdavstvenih ustanova Srbije prof. dr Georgios Konstantinidis.\nNa desetogodišnjicu izbijanja globalne finansijske i ekonomske krize podaci govore sledeće: u rukama investicionih i akcionarskih fondova, koji se smatraju najvećim krivcem za finansijski slom, danas je gotovo dvostruko više novca nego tada.


Za stambeno zbrinjavanje Roma bit će utrošeno dva miliona KM - Klix.ba\nZa stambeno zbrinjavanje Roma bit će utrošeno dva miliona KM\n18.9.2012. u 14:56\nVijeće ministara BiH utvrdilo je danas Prijedlog zakona o fondacijama BiH koji će Ministarstvo pravde dostaviti Parlamentarnoj skupštini s ciljem podsticanja osnivanja fondacija kao neprofitnih nevladinih organizacija, posredstvom kojih se realizuje veliki broj važnih projekata u oblastima ljudskih prava, ekologije, kulture i socijalne zaštite.\nDonošenjem ovog zakona, pitanja registracije fondacija i udruženja, koja su sada regulisana jednim zakonom, biće razdvojena u dva zakona, saopćeno je iz Vijeća ministara BiH.\nPrijedlogom ovog zakona, fondacija se definiše kao dobrovoljna, nevladina i neprofitna organizacija koja nema članstvo, a čiji je cilj upravljanje određenom imovinom u opštekorisnom i dobrovoljnom cilju ili privatnom interesu, koji nije zabranjen Ustavom ili zakonima.\nNajmanja vrijednost osnovne imovine neophodne za osnivanje fondacije iznosi 2.000 KM, dok najmanja vrijednost imovine potrebne za osnivanje fondacije kojom se ostvaruje privatni interes iznosi 20.000 KM.\nVijeće ministara BiH, na prijedlog Ministarstva sigurnosti, donio je na 20. sjednici i Odluku o formiranju Koordinacionog tijela BiH za zaštitu i spašavanje od prirodnih i drugih nesreća u BiH, koje će biti stručno i operativno tijelo Vijeća ministara.\nOvo tijelo, kojim će predsjedavati zamjenik ministra sigurnosti BiH Mladen Ćavar, čine predstavnici resornih ministarstava na nivou BiH i entitetskih ministarstava, te Vlade Brčko distrikta.\nOsim koordinacije operacijama i upotrebe snaga i sredstava zaštite i spašavanja u slučaju nastanka prirodne ili druge nesreće u BiH, koordinaciono tijelo će Vijeću ministara predlagati i mjere prevencije nesreća.\nIstovremeno, to tijelo će koordinisati aktivnosti pružanja međunarodne pomoći državljanima BiH u inostranstvu nakon prirodne ili druge nesreće.\nVijeće ministara BiH, na prijedlog Ministarstva komunikacija i transporta, donijelo je Odluku o izmjeni Odluke o usvajanju Politike sektora telekomunikacija BiH za period 2008 – 2012. godine, s dopunama usvojenim na sjednici.\nOdlukom je definisano da će uvođenje novih virtuelnih mobilnih operatera na tržište telekomunikacija u BiH biti uređeno novom politikom sektora telekomunikacija BiH za period 2013 – 2017. godine.\nNa ovaj način ostavlja se potrebno vrijeme da se prije uvođenja virtuelnih mobilnih operatera u BiH sačini detaljna analiza uticaja na postojeće tržište.\nVijeće ministara BiH, na prijedlog Ministarstva za ljudska prava i izbjeglice, donijelo je pojedinačne odluke o osnivanju Odbora za Rome pri Vijeću ministara BiH, te o imenovanju članova ovog odbora.\nDonesena je i Odluka o rasporedu 2.950.000 KM za rješavanje problema Roma u oblastima zapošljavanja, stambenog zbrinjavanja i zdravstvene zaštite za 2012. godinu koju je predložilo Ministarstvo za ljudska prava i izbjeglice.\nPrema Odluci, za stambeno zbrinjavanje Roma biće utrošeno dva miliona KM, za zapošljavanje 710.000 KM, za zdravstvenu zaštitu 210.000 maraka, te za aktivnosti na ažuriranju podataka o potrebama Roma u BiH 30.000 KM.\nNa prijedlog Ministarstva civilnih poslova, donesena je Odluka o usvajanju Politike seksualnog i reproduktivnog zdravlja i prava u BiH, s ciljem unapređenja zdravstvenih usluga i prava vezanih za seksualno i reproduktivno zdravlje.\nUsvajanje politike predstavlja značajan korak za izradu dugoročnih planskih dokumenata čija će okosnica biti promocija i zaštita seksualnog i reproduktivnog zdravlja i prava.\nForum mladih SDP Tuzla obilježio 19 godina postojanja\n18.09.2012. u 14:54


NALED: Požarevac, Šabac i Ćuprija među najuspešnijima u regionu – Poportal\nMreža za povoljno poslovno okruženje u Jugoistočnoj Evropi uručila je predstavnicima 17 gradova i opština iz Srbije, Bosne i Hercegovine i Crne Gore sertifikate da su „po meri privrede“, saopštila je Nacionalna alijansa za lokalni ekonomski razvoj (NALED).\nZa 39.000 preduzetnika i privrednih društava, kao i 900.000 građana koji u njima žive, to znači da mogu da računaju na usluge lokalne uprave po najvišim međunarodnim standardima, piše u saopštenju.\nMeđu ovogodišnjim dobitnicima sertifikata su Banja Luka, Bijeljina, Maglaj, Zavidovići, Trebinje, Brod, Kakanj, Tešanj, Novi Grad, Žepče, Prnjavor, Bosanska Krupa i Bihać iz BIH, Požarevac, Šabac i Ćuprija iz Srbije, a prva lokalna samouprava iz Crne Gore koja je ispunila uslove za sticanje sertifikata je Bijelo Polje.\nDo sada su 54 lokalne samouprave dobile sertifikat da su „po meri privrede“, a još 33 su u postupku sertifikacije.\nProgram sertifikacije opština sa povoljnim poslovnim okruženjem u Jugoistočnoj Evropi (BFC SEE) od 2012. sprovodi više od 20 institucija i organizacija iz Hrvatske, Severne Makedonije, BiH, Crne Gore i Srbije.\nPodršku programu dala je Vlada Nemačke putem Otvorenog regionalnog fonda GIZ za modernizaciju opštinskih usluga.\n„BFC SEE program dokazao se ne samo kao dobar instrument za unapredjenje usluga na lokalnom nivou već i kao odlična platforma za unapređenje regionalne saradnje kroz razmenu iskustava i dobrih reformskih praksi kao što su elektronske građevinske dozvole, pojednostavljena registracija sezonskih radnika, reforma katastra i druge“,\nrekao je ambasador Nemačke u Crnoj Gori Robert Veber u Budvi na dodeli sertifikata u okviru „Konferencije o ekonomiji Montenegro 2019“.


Fauči apelovao na vakcinisane Amerikance da prime treću dozu vakcine\nSvet Autor:Beta22. nov. 202108:21\nVodeći američki stručnjak za zarazne bolesti Entoni Fauči pozvao je milione Amerikanaca koji su već potpuno vakcinisani protiv koronavirusa da prime treću dozu vakcine kako bi sačuvali optimalnu zaštitu od tog virusa, preneo je sinoć Glas Amerike.\nPrema podacima vladinih Centara za kontrolu i prevenciju bolesti (CDC), od 196 miliona potpuno vakcinisanih osoba u SAD do sada je 34,5 miliona primilo dodatnu dozu, dok oko 60 miliona ljudi ostaje nevakcinisano.\nFauči, direktor Nacionalnog instituta za alergije i zarazne bolesti i glavni medicinski savetnik predsednika SAD Džozefa Bajdena (Joseph Biden) izjavio je da „nema nejasnoća“ kada je reč o potrebi da se primi treća doza zbog smanjenja efikasnosti prvih doza vakcine, do koje dolazi vremenom.\nStručnjak je rekao da treća doza vakcine daje ljudima „duži rok zaštite“, mada nije jasno da li će oni koji su vakcinisani možda morati da nastave u budućnosti da dobijaju dodatne doze svakih šest meseci ili na godinu dana.\n„Analiziraćemo šta to znači kada se dobije dodatna doza, pratićemo nauku“, rekao je Fauči.


Odluka u Gašićevoj žalbi naredne srede – Kruševac PRESS\nAutor Redakcija\t Poslednje ažuriranje 18.12.2015.\nOdbor Agencije za borbu protiv korupcije će o žalbi na odluku da je bio u sukobu interesa ministra odbrane Bratislava Gašića odlučiti 23. decembra.\nNa sednici Odbora održanoj u sredu saslušan je advokat Bratislava Gašića te je zato odluka pomerena.\nAgencija je krajem septembra utvrdila da je ministar odbrane bio u sukobu interesa kada je, kao gradonačelnik Kruševca, zaključio ugovore s firmama u vlasništvu svoje supruge i sina. Posle ove odluke, Gašić je najavio podnošenje žalbe, jer, kako je naveo, neće nikome da dozvoli da baca ljagu na njegovo ime. Na odluku Agencije Gašić se žalio Odboru, kao drugostepenom organu.\nU rešenju Agencije se navodi da je Gašić kao gradonačelnik Kruševca 2013. i 2014. zaključio dva ugovora sa firmom “ADD Production”, u vlasništvu njegove žene Irene Gašić, i dva sa preduzećem “BNZ Higijenic”, čiji je suvlasnik njegov sin Vladan.\nTadašnji gradonačelnik nije obavestio Skupštinu grada Kruševca i Agenciju o sumnji u postojanje sukoba interesa, čime je prekršio Zakon o Agenciji za borbu protiv korupcije, pa mu je izrečena mera javnog objavljivanja odluke o povredi zakona, navedeno je u rešenju.\nAgencija za borbu protiv korupcijeBIRNBratislav GašićSkupština grada KruševcaTV Plus\ncane kaže 7 godine ranije


Borojević kao član komisije RZZO birao koji će se lekovi naći na pozitivnoj listi.\nUhapšeni direktor Instituta za onkologiju Nenad Borojević bio je u sukobu interesa pošto je istovremeno bio i ekspert komisije RZZO koja predlaže lekove koji će se naći na pozitivnoj listi, tvrde lekari i farmaceuti Srbije. Kako objašnjavaju, to mu je omogućilo da sklopi dilove sa većinom farmaceutskih kompanija, čiji su predstavnici osumnjičeni da su davali mito radi povećanja potrošnje citostatika koje proizvode.\nVukosava Stevanović iz Farmaceutskog jezgra ističe za „Alo!“ da je Borojević morao da odgovara za sukob interesa.\n- Kako mu je omogućeno da kao direktor Instituta za onkologiju ima i ovlašćenja da kao ekspert komisije RZZO predlaže lekove koji će se naći na pozitivnoj listi?! - kaže Stevanovićeva i upozorava da su pohapšeni lekari, između ostalog, proširivali indikaciona područja lekova.\n- To znači da su određeni lekovi počeli da se koriste i tamo gde nisu ranije. Sve to je morala da zna i Agencija za lekove, jer se u tim slučajevima menja i uputstvo - objašnjava naša sagovornica.\nDragana Jovanović, bivša gradska sekretarka za zdravstvo koja je među prvima otkrila korupcionaške afere u zdravstvu u Beogradu, svojevremeno je bila član Republičke komisije za citostatike, na čijem čelu se u jednom trenutku nalazio takođe uhapšeni dr Zoran Tomašević, zamenik direktora Instituta za onkologiju!\n- Bila sam na svega dva sastanka. Sporno je bilo to što bi pri odlučivanju državni sekretar Nevenka Karanović rekla tolika i tolika suma se izdvaja za lek, a onda mi moramo da se u to uklopimo, da napravimo kompromis i odredimo koja će populacija dobijati lek, a koja neće. Ona je sve vreme kontrolisala rad komisije - istakla je Jovanovićeva.\nPodsetimo, Borojeviću i njegovim saradnicima juče je određen pritvor do 30 dana, a direktor Instituta nije želeo da iznese odbranu pred istražnim sudijom tokom saslušanja.


Migrantska kriza na granici Poljske i Belorusije preliva se u Nemačku. Evropska unija tvrdi da Belorusija usmerava izbeglice sa Bliskog istoka u Evropu, u znak odmazde za sankcije protiv predsednika Aleksandra Lukašenka nakon sporne izborne pobede u avgustu 2020.\nFoto: AP/ Markus Schreiber, AP/ Maxim Guchek / RAS Srbija\nangela migranti RAS ap markus schreiber, ap maxim guchek\nNeki od migranata koji su se okupili u pograničnoj zoni između dve zemlje uspeli su da uđu u Poljsku a sada se pojavljuju u Nemačkoj, javio je “CBS njuz”. Nakon 2015, rastuće tenzije između EU i Lukašenkove Belorusije pokreću novu evropsku migrantsku krizu na Starom kontinentu.\nU Nemačku poslednjih meseci rapidno nadolaze migranti i izbeglice koji u najveću silu EU dolaze iz Poljske. Migranti su u Poljsku, koja je članica bloka, došli putujući kroz šumu, na hladnoći, duž granice sa Belorusijom. Oni su deo grupe od nekoliko hiljada izbeglica zarobljenih na granici, za koje EU smatra da su uhvaćeni u napore beloruskog autoritarnog lidera da iskoristi migracije kao oružje zbog nametnutih sankcija.\nEvropa i Sjedinjene Američke Države optužile su Lukašenka da je namamio migrante iz Iraka, Sirije i drugih nacija zahvaćenih konfliktima da dođu u Minsk obećavajući im bezbedan prolaz u EU preko poljske granice. Nemački ministar finansija i najizgledniji kandidat za kancelara Olaf Šolc izjavio je prošle nedelje da se snažno treba usprotiviti pokušajima Lukašenka da koristi migrante kao pritisak na EU.\n"Lukašenkovi napori se isplatili"\nEvropska komisija tvrdi da je Lukašenkova namera da destabilizuje region omogućavanjem neregularnih migracija. Ovo je, kako kaže EU, osveta za stroge ekonomske sankcije nametnute njegovom režimu zbog obračuna sa prodemokratskim glasovima u zemlji nakon spornih predsedničkih izbora 9. avgusta, koji su pokrenuli masovne proteste u Belorusiji.\nKako piše Msn.com, ako je Lukašenkov cilj bio da podstakne unutrašnje tenzije u državama EU, izgleda da su se njegovi napori isplatili. Nedavni pritok izbeglica u Nemačku – uglavnom iz Sirije, Iraka i Avganistana – doveo je naciju do ivice, podstičući strahove od ponavljanja preplavljujućeg talasa azilanata i migranata u Evropi 2015. Masovni egzodus iz ratom razorene Sirije podelio je mišljenja širom Evrope, a mnogi veruju da je podstakao talas populističke politike na kontinentu.\nMigranti na granici Slovenije i Austrije 2015.\nFoto: State Border Committee of the Republic of Belarus / EPA;\nTrenutni porast u dolascima migranata doveo je do priča o ponovnom uspostavljanju graničnih kontrola sa susednom Poljskom, što se nije dogodilo više od decenije i što bi narušilo politiku otvorenih granica EU.\nNajveći centar za obradu izbeglica u regionu nemačko-poljske granice nalazi u istočnonemačkom gradu Ajzenhitenštatu. Tamošnji zvaničnici rekli su za “CBS njuz” da su videli rapidni pritok migranata i izbeglica poslednjih meseci, sa 4.500 obrađenih ljudi od avgusta, od kojih su svih došli preko Belorusije. Samo u oktobru je oko 2.400 migranata stiglo u Nemačku nakon što su iz Belorusije prešli kroz Poljsku.\nPorast ovih brojki doveo je do toga da je nemačka federalna policija urgirala na vladu da uspostavi privremene kontrolne mere da zaustavi protok, ali su obe zemlje rekle da zajednička granica duga 460 kilometara neće biti potpuno zatvorena.\n"Osećaj gubljenja kontrole"\nOno čega se mnogi u Nemačkoj plaše su scene poput onih koje su se odigrale tokom migrantske krize 2015, kad je odlazeća kancelarka Angela Merkel donela kontroverznu odluku da primi milion izbeglica.\nTakođe, novi priliv izbeglica odvija se u trenutku kad je Nemačka u osetljivoj fazi. Merkel je nedavno upozorila da je epidemiološka situacija zbog korona virusa u zemlji "dramatična", a nakon izbora u septembru zemlja još nije oformila koalicionu vladu. Dok se to ne desi, aktuelna vlada će nastaviti da obavlja dužnosti.\n- Nemačka se oseća bespomoćno – rekao je Gerald Knaus, predsednik Incijative evropske stabilnosti i savetnik za migrantska pitanja nemačkim političarima.\n- Broj ljudi koji su došli preko granice gde, normalno, nema neregularnih migranata u značajnom broju, od Belorusije do Poljske i baltičkih zemalja i dalje do Nemačke, taj broj stvara više zabrinutosti ovde od znatno većeg broja onih koji prelaze Mediteran – istakao je.\nFoto: Candida Lobes/MSF / Tanjug/AP\nMigranti koji dolaze iz Poljske više zabrinuli Nemce od velikog broja izbeglica koje prelaze Mediteran\nKnaus je za “CBS njuz” rekao da iako je broj ljudi koji sada dolaze u Nemačku i dalje veoma nizak u poređenju sa 2015, ova situacija zabrinjava Nemce iz drugih, manje logističkih razloga.\n- Ono što čini ovo tako politički, moralno i strateški teško je osećaj gubljenja kontrole. U Evropi je osećaj da samo Lukašenko odlučuje koliko će mnogo ljudi doći – ukazao je Knaus.\nU centru za obradu izbeglica u Ajzenhitenštatu novinari “CBS njuza” razgovarali su sa migrantima o njihovom putu ka Nemačkoj. Nihad i Dahir sa severa Iraka rekli su da su doleteli za Minsk preko Turske. Nakon nekoliko dana provedenih u šumi blizu granice s Poljskom, konačno su dobili GPS lokacije koje su im šverceri obećali da se nađu kako bi ilegalno prešli granicu. Za naknadu od 2.400 dolara po osobi, smestili su ih u kamion.\n- Četrnaest sati stajanja u vozilu zajedno sa 20 ljudi – seća se Nihad.\nOva ruta je postala atraktivna za migrante koji imaju novca da plate švercerima i koji su voljni da se suoče sa rizicima prelaska međugranične zone. Ali, kako njihov broj raste, sa njim rastu i strahovi u Nemačkoj od druge velike migrantske krize a ovog puta motor EU možda neće biti voljan da sam ponese njen teret.\n“Ne govorimo o krizi već o pretnji”\n“Njujork tajms” navodi da je nekoliko sati nakon sukoba na granici u utorak između migranata i poljskih graničara, koji su ih terali vodenim topovima i suzavcem, Belorusija počela da izmešta izbeglice iz njihovih šatora u obližnje skladište. Nije poznato kakav plan imaju za njih beloruske vlasti, ali mnogi se plaše da je ovo uvod u deportaciju, a ne humani gest.\nOvaj sukob, najgori do sada u paralizi na granici, ukazao je na opasnosti ćorsokaka u kojem su se našle Belorusija, kao bliska saveznica Rusije, i Poljska, kao članica NATO i EU, svaka odlučna da ne popusti.\nSukob na granici Poljske i Belorusije 16. novembra\n- Niko ne želi da izgleda slabo. Postali smo lopta koju šutiraju u svojoj velikoj političkoj igri. Mi smo štap kojim se tuku međusobno. Mi smo usred njihove borbe – rekao je “Tajmsu” mladi Kurd iz Iraka Ravand Akram (23).\nNajmanje 11 ljudi je umrlo na granici u poslednjim nedeljama, uglavnom od smrzavanja.\nZvaničnici EU su krizu na granici nazvali “hibridnim ratom” koji je osmislio Lukašenko da kazni Poljsku u kojoj je azil dobilo više njegovih protivnika i zbog sankcija, navodi “Njujork tajms”. Belorusija, međutim, tvrdi da je za humanitarnu katastrofu krivo evropsko odbijanje da poštuje međunarodni zakon i da ljudima koji beže od rata pravo da se bar prijave za azil.\nBelorusija je dozvolila nekim stranim medijskim organizacijama, uključujući “Njujork tajms”, da posete granicu. List navodi da je Poljska zapečatila svoju stranu granice i zabranila novinarima i čak lekarima da priđu bliže od kilometar od mesta sukoba koji se odigrao u utorak. Umesto toga, piše “Njujork tajms”, Varšava je ostavila svojim vladinim zvaničnicima da opisuju dešavanja i krive Belorusiju za svu patnju.\n- Čitavim agresivnim ponašanjem koordinišu beloruske službe i prate ga dronovi – rekle su poljske vlasti objavljujući snimak sukoba.\n“Demokratija zavezanih očiju na granici”\nOštar stav Poljske – kako je tokom vikenda rekao šef nacionalne bezbednosne službe, “ne govorimo o humanitarnoj krizi već o pretnji” - osvojio je podršku saveznika. EU je u ponedeljak odlučila da proširi sankcije nametnute Belorusiji ranije ove godine nakon što je Lukašenkova vojska prinudno spustila avion na letu za Kijev u kojem je bio beloruski disident Roman Protaševič.\n“Njujork tajms” ukazuje da je strog stav Varšave stekao poene i na domaćem terenu, posebno među pristalicama vladajuće partije Zakon i Pravda. Poljska nacionalna banka objavila je ove nedelje da će izdati novi, komemorativni novčić i novčanice da oda počast “odbrani poljske istočne granice”.\nMigranti smešteni u centar Kuznjica kod Grodna u Belorusiji\nAli, list podseća da se poljska vlada našla na meti kritika od strane humanitarnih organizacija zbog amandmana usvojenog u oktobru koji dozvoljava da se migranti guraju sa granice i ignorisanje zahteva za azil onih koji su ušli legalno.\nRuski ministar spoljnih poslova Sergej Lavrov je u utorak nazvao poljski tretman nad migrantima “apsolutno neprihvatljivim”. “Njujork tajms” ukazuje da su beloruske vlasti ućutkale skoro sve nezavisne glasove od spornih predsedničkih izbora, ali da je zemlja bila otvorenija što se tiče ispitivanja oko granice od Poljske, kako piše list “demokratije energičnih medija sada zavezanih očiju u pograničnoj zoni”.\nGeneralni sekretar NATO Jens Stoltenberg rekao je u utorak da je alijansa “duboko zabrinuta zbog načina na koji Lukašnekov režim koristi ranjive migrante kao hibridnu taktiku protiv drugih zemalja, a da je ovo (sukob) dovođenje života migranata u rizik”.\nPostoje, međutim, granice do kojih Lukašenko može da podgine tenzije, pa čak i znakova da pokušava da ih smanji, navodi “Njujork tajms”, ukazujući da protok migranata usporava dok aviokompanije ili zaustavljaju letove u Minsk ili brane iračke i sirijske putnike.\nBelorusija Poljska migrantska kriza Granica EU Nemačka


Demokrate: Skandalozna akcija stambenog zbrinjavanja menadžmenta CEDIS-a pred kraj mandata - CdM\nDemokrate: Skandalozna akcija stambenog zbrinjavanja menadžmenta CEDIS-a pred kraj mandata\nDemokratska Crna Gora, kako su saopštili, ekskluzivno predstavlja dokaze o skandaloznoj akciji stambenog zbrinjavanja menadžmenta CEDIS-a pred kraj njegovog mandata. Na dokumentima koje su dostavili, javnosti vidi se kako, po hitnom postupku, sprovode Javni poziv koji, kako piše, dostavljaju mejlom samo onima kojima treba da se dodijele stanovi, saopšteno je danas iz Demokratske Crne Gore.\n<<<CEDIS: Stambene potrebe se ne rješavaju iz džepa građana, već iz višemilionskog profita kompanije>>>\n“Ovom akcijom je, još jednom, zavučena ruka u džep svih građana Crne Gore i iz njega izvučeno 320.000 eura. Pritom se ističe da se stanovi dodjeljuju zaposlenima sa posebnim zaslugama, pri čemu se ne zna ko te zasluge utvrđuje, a teško je odoljeti zaključku da je riječ o zaslugama za DPS”, navodi se u saopštenju.\nKao da je bilo, kako ističu, “malo čerupanja” za sve ove godine, hoće i u posljednjem mjesecu mandata da se dodatno obezbijede.\nNavode da su posebno skandalozni uslovi za dobijanje stana gdje je navedeno da je lice rukovodilac ili zaposleni na radnom mjestu od značaja za poslodavca i da je svega dvije godine na toj poziciji.\n“O kakvoj je neviđenoj bahatosti riječ neka ilustruje samo podatak da zaposleni sa po 35 godina radnog staža nemaju pravo na stan, ali imaju rukovodioci nakon samo dvije godine. Valjda je sada jasno da je ovo centar iz kojeg se ispisuju grafiti na džamijama, da se ne bi vidjelo kako se dodjeljuju stanovi lojalnim rukovodiocima”, zaključuju Demokrate.\nTagsCedis Demokrate dokumenti radni staž stanovi\nZamisli da zaposleni dobije stambeni kredit u firmi, zamisli taj bezobrazluk :))))\na sta je sa milijardama€ mojih Crnogorskih svetinja i 800miliona zaduzivanja i mitom 21m&€\nOSTAVKE srbocetnici !!#!!#\nvi da pricate o postenju????


Tender za izgradnju vodo i kanalizacione mreže u Šekovićima do kraja oktobra\npetak, 13 septembar 2013 14:25\nŠEKOVIĆI - Odlukom o davanju saglasnosti za realizaciju projekta izgradnje vodovodne i kanalizacione mreže u opštini Šekovići, procijenje vrijednosti 664.000 evra, Vlada Republike Srpske učinila je važan korak u ostvarenju vitalnog projekta za stanovnike ove opštine, rekao je predsjednik opštinskog tima za upravljanje projektom Rajko Lazić.\n"Ministarstvo finansija Republike Srpske pripremiće kreditni sporazum i memorandum o načinu realizacije i upravljanju projektom, koji bi trebalo da potpišu predstavnici opštine Šekovići i Ministarstva. Na taj način biće zaokružena finansijska konstrukcija projekta, a istovremeno dat zadatak opštinskom timu da pripremi tendersku dokumentaciju", precizirao je Lazić.\nOn očekuje da će kompletna procedura, uključujući i raspisivanje međunarodnog tendera za izbor izvođača radova, biti završena do kraja oktobra.\nVlada Republike Srpske juče je donijela odluku o davanju saglasnosti za realizaciju projekta snabdijevanja vodom i kanalizacije u opštini Šekovići, procijenjene vrijednosti 664.000 evra.\nIz Vlade je saopšteno da bi se taj projekat finansirao sa 332.500 evra kredita Evropske investicione banke, dok bi se preostali iznos obezbijedio iz bespovratnih sredstava međunarodnih institucija i vlastitog učešća opštine.\n26-02-2016 Hits:2370 Regija Birač


Kosovo vratilo 5 kamiona nafte i prirodnog gasa iz Srbije | KoSSev\nKosovo vratilo 5 kamiona nafte i prirodnog gasa iz Srbije\nPonedeljak 28. mart 2016, 13:53\nKosovska carina počela je da sprovodi odluku o reciprocitetu od strane MTI (Ministarstva trgovine i industrije Kosova) od 22. marta 2016. godine, a do sada su vraćeni kamioni koji prevoze naftu i prirodni gas iz Srbije. Ovo je saopštio na Fejsbuku ministar finansija, Avdulah Hoti.\n"Do sada je Carina Kosova odbila ulazak, ili vratila pet kamiona sa naftom i prirodnim gasom. Carina Kosova sprovodi odluku Ministarstva trgovine i industrije koja je doneta u konsultaciji sa Vladom Republike Kosovo," napisao je Hoti, prenosi Koha.\nOn je dalje naveo da, "nakon sprovođenja odluke od strane Carine Kosova i nakon objavljivanja informacija da Republika Kosovo ne priznaje ADR sertifikate za vozila, kao i ADR potvrde za vozače izdate od strane srpskih vlasti - srpski prevoznici nisu pokušali da vrše uvoz u našu zemlju."\nHoti je dalje dodao da je pre reciprociteta protiv Srbije, na Kosovo u proseku uvoženo od 10 do 15 kamiona sa različitim vrstama ulja i gasova, u vrednosti od preko 100.000 evra.\n"Na osnovu informacija pre primene reciprociteta, u toku dana je ranije iz Srbije uvoženo, u proseku, od 10 do 15 kamiona sa naftom i različitim gasom, u vrednosti od preko 100.000 evra, tako da je do sada neprikupljenih poreza i do 500.000 evra. Carina je posvećena i poseduje kapacitete neophodne za sprovođenje svih odluka Vlade Republike Kosovo," rekao je Hoti.


Kineski SUV prelazi 14.000 km na struju kako bi osvojio Evropu - AUTOMOBILI\n19/01/2022 2:53:54 AM\nNASLOVNA / PREMIJERE / Kineski SUV prelazi 14.000 km na struju kako bi osvojio Evropu\nKako prenosi B92, startap kompanija iz Šangaja Aiways želi da postane prvi kineski proizvođač automobila koji će prodavati električna vozila u Evropi.\nAiways se “Starom kontinentu” predstavio na sajmu u Ženevi električnim krosoverom U5, koji će sada reklamirati na interesantan način.\nKineska kompanija planira da pređe najdužu distancu sa električnim prototipom – 14.231 kilometar sa dve U5 jedinice od Kine do Evrope preko čuvenog “Puta svile”.\nKako su najavili iz Aiways, ruta će predstavljati rigorozni test za U5 i pokazati kako ga ovaj automobil “jednostavno i lako” savladava.\nU5 na put kreće sredinom jula iz Sijana, glavnog grada centralne kineske provincije Šensi, na početku “Puta svile”, istorijskog trgovačkog čvorišta, a završiće se u septembru u Evropi.\nPred Kinezima je veliki izazov jer će morati da pređu na hiljade kilometara pod raznim klimatskim uslovima kroz nekoliko zemalja koje nemaju razvijenu ingrastrukturu stanica za punjenje EV vozila.\nU5 je SUV srednje veličine koji prema NEDC standardu ima autonomiju od 530 kilometara između dva punjenja, a Aiways tvrdiu da nudi premijum kvalitet izrade i visoke standarde bezbednosti.\nAiways tvrdi da se baterija kapaciteta 65 kWh može napuniti 30-80 odsto za manje od pola sata, a dodatno baterijsko pakovanje omogućava još 120 kilometara autonomije.\nSnaga elektromotora je 190 KS uz 315 Nm, a dimenzije vozila su 4.680X1.865X1.700mm uz međuosovinsko rastojanje od 2.800 mm.\nKompanija je investirala 1,7 milijardi evra u fabriku u kojoj će se U5 proizvoditi, a planiraju 1500.000 vozila godišnje u prvoj fazi, dok u drugoj predviđaju dupliran kapacitet.\nAiways U5 će se na evropskom tržištu automobila pojaviti u aprilu 2020.\nTagoviAiways auto Automobili automobilirs električni automobil elkto auto Kineska kompanija krosover U5\nPrethodno Prestala proizvodnja Volkswagen Bube\nSledeće Da bi se ovaj automobil kompletirao, potrebno je 10 meseci FOTO\nOno što nas živo interesuje, je to gde je Porsche inženjerima bila pamet kada su …


Sastanak na žici | VAmedia - info portal\nSastanak na žici\n05/12/2018 05/12/2018 Нема коментара на Sastanak na žici\nPrvi vikend decembra u valjevskoj muzičkoj školi je ove godine rezervisan za gitaru. U godini u kojoj obeležava 65 godina postojanja, MŠ „Živorad Grbić“, finale 2018. godine praznuje kroz dva velika muzička događaja posvećena ovom instrumentu.\nU petak, 7. decembra, u koncertnoj sali škole, s početkom u 19.30 časova, zazvučaće SASTANAK NA ŽICI, zajednički koncert muzičkih škola Velenja i Valjeva predstavljen kroz zvuk valjevskih solista i velenjskog orkestra gitare, a 8. i 9. decembra na istom mestu će se dešavati jubilarni 10. Međunarodni valjevski festival gitare –VART.\n„ Izuzetno smo srećni što će gostovanje prijatelja iz Velenja najaviti i sam VART jer bolja i efektnija uvertira za ovaj sjajan festival se nije mogla desiti. Koncert „SASTANAK NA ŽICI“ ujediniće u petak odseke gitare dve škole, i kroz muzikalnu mladost Velenja i Valjeva potvrditi prijateljstvo i važnost negovanja saradnje na svim poljima kada su ova dva grada u pitanju. Jako smo ponosni što je MŠ „Živorad Grbić“ institucija koja prikazuje najlepše lice te saradnje – ono umetničko. Nakon prvog zajedničkog koncerta „Bliski susret muzikalne vrste“, održanog u našoj školi 2016. godine, prošle jeseni priređen je koncert „Muzika zbližava“ u Velenju. Ovaj, treći po redu, u Valjevu će u petak predstaviti najbolje soliste odseka gitare valjevske muzičke škole i vrlo interesantan, efektan i popularan orkestar gitare MŠ „Fran Korun Koželjski“. Retke su prilike da u našem gradu slušamo orkestre a činjenica da ćemo na podijumu muzičke škole imati orkestar gitare kroz izvođenje klasičnih i modernih plesova iz celog sveta, ja verujem, po prvi put u istoriji koncertnog života Valjeva, svakako jeste jedna lepa ekskluziva i razlog da Valjevci petak veče provedu u svojoj muzičkoj školi.“ – kaže direktorka muzičke škole, mr Suzana Radovanović Perić.\nNakon koncerta „Sastanak na žici“, u okviru 10. VARTA, pored takmičarskog dela koji će okupiti oko 50 najtalentovanijih gitarista iz regiona i najrenomiranije profesore srednjih škola i muzičkih akademija, Valjevci će imati priliku da čuju sjajan NS Guitar Quartet, jedini kvartet gitara u regionu koji na vrlo zanimljiv način interpretira najpopularnija dela umetničke muzike. Ovaj ansambl će svečano otvoriti festival, 8. decembra , u 20 časova a zavesa na ovogodišnji VART biće spuštena u nedelju, 9. decembra u 19 časova kada će se slušati muzika pobednika festivala.\nMedalja rvača na turniru “Pobednik”\nBojevo gađanje u decembru 2018


Damask, Sirija 26. februar 2016. (Arhiva)\nNa konferenciji u organizaciji BIRN-a "Balkanski džihadisti: Radikalizacija i regrutovanje boraca za Siriju i Irak“ rečeno da je na područje Sirije i Iraka sa područja Balkana, iz zemalja bivše Jugoslavije otišlo oko 900 osoba.\nU organizaciji Balkanske istraživačke regionalne mreže, BIRN danas u Sarajevu održana konferencija pod nazivom "Balkanski džihadisti: Radikalizacija i regrutovanje boraca za Siriju i Irak“. Na konferenciji su prezentirani glavni rezultati analize radikalizacije i regrutovanja radikala iz Albanije, Bosne i Hercegovine, Crne Gore, Kosova, Makedonije i Srbije.\nNajveći broj osoba je sa područja Kosova, Albanije, oko 300, nakon toga je BiH sa oko 200 osoba, dok je 50 iz Srbije i 13 iz Crne Gore.\nPodatak koji zabrinjava još više je broj boraca koji su se u svoje države vratili iz Sirije i Iraka – njih samo 300. Iz Direkcije za koordinaciju policijskih tijela BiH su mišljenja da treba unaprijediti rad lokalnih policijskih struktura.\n"Ono što je veliki problem jeste prevelika generalizacija ovih pojava. To bi značilo da nismo napravili dovoljnu analizu determinacije određenih pojava terorizma, da nismo rekli koliki je to obim pojave. Dakle, problem koji se ne identifikuje on ne postoji,a ja se bojim da nismo u dovoljnoj mjeri te probleme identificirali", kazao je Uroš Pena, zamjenik direktora Direkcije za koordinaciju policijskih tijela BiH.\nMarija Ristić, urednica BIRN-a u Beogradu, izjavila je kako su istraživanja pokazala da se trenutno u ratom zahvaćenoj Siriji i Iraku nalazi 28 osoba iz Srbije.\n"Najveći broj ljudi koji je otišao je iz Sandžaka, to su Bošnjaci koji žive u tom dijelu Srbije, a druga najveća grupa su Romi. To su Romi iz beogradskih predgrađa i Novog Sada i Smedereva", rekla je Ristić.\nKako je dalje navela, srbijanska vlada je zauzeta pregovorima sa Kosovom, europskim integracijama i migrantskom krizom, te još uvijek se nije ozbiljnije uhvatila u koštac sa problemom odlaska građana na strana ratišta.\n"Naše sigurnosne službe tvrde da vrše monitoring i da je sigurnosna razina podignuta. Međutim nisu nam poznati rezultati tog napora vlasti da se suoče sa tim. Mi do sada nismo imali nikakve incidente u Srbiji niti sigurnosni eksperti smatraju da su džihadisti na bilo koji način prijetnja Srbiji. Imali smo nekoliko udruženja obilježenih kao da regrutiraju borce u Siriji, to su mahom udruženja iz Novog Pazara, ona su pod prismotrom", dodala je Ristić.\nPrema istraživanjima sigurnosnih agencija na Kosovu, pokazatelj je da je sa tog područja na konfliktni Bliski istok od 2012. godine otišlo 300 ljudi, a to nam je potvrdio i Skender Petreshi, istraživač iz Centra za sigurnosne studije Kosova.\n"Nema jedinstvenog faktora koji motivira ljude da odu na ratišta. Mislim da je niz faktora, jedan od njih je loš obrazovni sustav, zatim loše informacije sa kojima raspolažu ljudi, što se stvarno događa i kakva je stvarno priroda sukoba na Bliskom istoku, zatim postoji i nedostatak povjerenja u sustav od strane ljudi koji su loše obrazovani i nedovoljno informirani", kazao je Skender Petreshi.\nNa konferenciji je također rečeno da se posljednjih godina broj boraca s Balkana koji odlaze u Siriju i Irak smanjio jer su države donijele zakone kojima se odlazak kažnjava.\nPotvrđeno je i to da su za regrutaciju boraca s Kosova najviše odgovorne ilegalne džamije. Eksperti tvrde da se značajan broj mladih i dalje radikalizuje putem interneta usprkos novim zakonima i mjerama bezbjednosti, što znači da je obim ekstremizma veći nego što se mislilo.


Konačni rezultati – Kako je na izborima glasao Gornji Milanovac – GMinfo\nDragan Vučićević, predsednik OIK, foto: GMinfo\n„Opštinska izborna komisija je nakon 28-časovnog neprekidnog zasedanja i rada obradila sve rezultate, sa svih 66 biračkih mesta,“ rekao je na konferenciji za novinare Dragan Vučićević predsednik Opštinske izborne komisije u Gornjem Milanovcu.\n– Upravo pre ove konferencije za štampu napravili smo i usvojili zapisnik o radu Izborne komisije opštine Gornji Milanovac na utvrđivanju rada izbora za odbornike Skupštine opštine Gornji Milanovac, održane 21. juna 2020. godine, gde je utvrđena konačna izlaznost glasača, konačan broj upisanih birača koji je glasao tj. konačan procenat birača koji je izašao, i konačan broj mandata koje su pojedini nosioci izbornih lista osvojili na ovim izborima. Prema tim rezultatima ukupno je upisano u birački spisak 35.974 birača, a glasalo je 20159 birača, što je 56,04 odsto od ukupnog broja upisanih u birački spisak. Pobednik ovih izbora je lista „Aleksandar Vučić – Za našu decu“ koja je osvojila 10117 glasova, odnosno 27 mandata u SO G. Milanovac. Druga lista po broju osvojenih mandata je GG „Pobedi i spasi opštinu Gornji Milanovac-Milisav Mirković“ sa 5637 glasova, odnosno 15 mandata, treća lista je „Ivica Dačić SPS – JS Dragan Marković Palma“ sa 2871 glasom, odnosno 7 odborničkih mandata. Četvrta lista „Dr Vojislav Šešelj – Srpska radikalna stranka“ je osvojila 554 glasa i nije prešla cenzus od 3 odsto, koji je bio potreban za ulazak u lokalni parlament – rekao je novinarima Vučićević.\nPrema njegovim rečima nevažećih listića bilo je 980, važećih 19179, a ukupan broj glasačkih listića, koji su se nalazili u glasačkim kutijama bio je 20159.\n– Nije bilo nikakvih nepravilnosti koje bi uticale na rezultate izbora, birački odbori su dostavili svoje zapisnike o radu u kojima nije konstatovana ama baš apsolutno, nikakva napravilnost, koja bi bitnije uticala na rezultate izbora. I iz tog razloga smo usvojili ovaj zapisnik i proglasili konačne rezultate, jer nije prispela nijedna primedba, kao ni prigovor u toku rada na utvrđivanju konačnih rezultata izbora. Sva glasačka mesta su juče otvorena u 7h, a zatvorena u 20 sati – kazao je predsednik OIK Dragan Vučićević.\nNa pitanje novinara da li može da uporedi izlaznost jučerašnjih izbora sa prethodnim izborima Vučićević je rekao:\n– Za sada nemam taj podataka, ali koliko mi je poznato za neki procenat je niža izlaznost na ovim izborima nego što je to bilo 2016. godine – zaključio je Vučićević.\nRezultate glasanja na parlamentarnim izborima nismo mogli da odbijemo, jer je prema rečima Dragana Vučićevića koordinator Radnog tela Republičke izborne komisije u Opštini Gornji Milanovac Dejan Veljović najverovatnije otišao u Beograd da preda izborni materijal.\nTags: Dragan Vučićević izbori izbori 2020 OIK\nNikolina šesta u Srbiji na pojedinačnom prvenstvu mlađih pionirki\nKorona virus potvrđen kod još dve osobe u Milanovcu


10 najboljih hotela sa bazenom u Alacati - TripAdvisor\nHoteli sa bazenom - Alacati, Turska\nHoteli sa bazenom - Alacati\n154 od 451 objekta odgovaraju vašim filterima. Obriši sve filtere\nBr. 1 u pogledu odnosa cena/kvalitet od 451 smeštajnog objekta u Alacati\nBr. 2 u pogledu odnosa cena/kvalitet od 451 smeštajnog objekta u Alacati\nBr. 3 u pogledu odnosa cena/kvalitet od 451 smeštajnog objekta u Alacati\nBr. 4 u pogledu odnosa cena/kvalitet od 451 smeštajnog objekta u Alacati\nBr. 5 u pogledu odnosa cena/kvalitet od 451 smeštajnog objekta u Alacati\nBr. 6 u pogledu odnosa cena/kvalitet od 451 smeštajnog objekta u Alacati\nBr. 7 u pogledu odnosa cena/kvalitet od 451 smeštajnog objekta u Alacati\nBr. 8 u pogledu odnosa cena/kvalitet od 451 smeštajnog objekta u Alacati\nBr. 9 u pogledu odnosa cena/kvalitet od 451 smeštajnog objekta u Alacati\nBr. 10 u pogledu odnosa cena/kvalitet od 451 smeštajnog objekta u Alacati\nBr. 11 u pogledu odnosa cena/kvalitet od 451 smeštajnog objekta u Alacati\nBr. 12 u pogledu odnosa cena/kvalitet od 451 smeštajnog objekta u Alacati\nBr. 13 u pogledu odnosa cena/kvalitet od 451 smeštajnog objekta u Alacati\nBr. 14 u pogledu odnosa cena/kvalitet od 451 smeštajnog objekta u Alacati\nBr. 15 u pogledu odnosa cena/kvalitet od 451 smeštajnog objekta u Alacati\nBr. 16 u pogledu odnosa cena/kvalitet od 451 smeštajnog objekta u Alacati\nBr. 17 u pogledu odnosa cena/kvalitet od 451 smeštajnog objekta u Alacati


Država donosi dobre strategije, pa ih ne poštuje - Ekonomija - Dnevni list Danas\nPočetna » Ekonomija » Država donosi dobre strategije, pa ih ne poštuje\nEkonomisti o nacrtu fiskalne strategije za period od 2022. do 2024. godine\nM. Obradović10.06.2021. 18:00\nMinistarstvo finansija napravilo je nacrt Fiskalne strategije za period od 2022. do 2024. godine kome se ne može naći mnogo zamerki, kao uostalom ni strategiji napravljenoj prošle godine.\nSamo što se od te strategije pod izgovorom pandemije skoro u potpunosti odustalo i većina parametara, a pre svega smanjenje budžetskog deficita pomerilo za jednu godinu.\nPogled unazad i na prethodne fiskalne strategije pokazuje da se prilikom pravljenja budžeta u godinama koje strategija obuhvata ekonomske vlasti i ne obaziru mnogo na ono što u njoj piše.\nFiskalnom strategijom prognoziran je rast BDP-a od šest odsto u 2021, a zatim usporavanje privrednog rasta na četiri odsto do 2024. godine.\nSa ovim projekcijama većina ekonomista, pa ni Fiskalni savet koji je dao ocenu strategije nemaju problema i ocenjuju ih kredibilnim.\nOno što je za javne finansije važnije predviđa se smanjenje budžetskog deficita na tri odsto BDP-a u 2022, pa na 1,5 odsto naredne godine i na kraju na jedan odsto BDP-a u 2024. godini.\nOpet, i prema oceni Fiskalnog saveta dobro postavljeni ciljevi koji će omogućiti smanjenje javnog duga u odnosu na BDP sa ovogodišnjih oko 60 odsto na oko 55 odsto.\nU ovoj i prošloj godini napravljen je manjak u državnoj kasi od oko 7,3 milijardi evra usled efekata pandemije i mera za njihovo ublažavanje.\nDobra stvar je što je većina tih mera jednokratnog karaktera.\nMeđutim, glavni instrumenti ostvarivanja tog smanjenja deficita i javnog duga nisu usklađeni sa izjavama i obećanjima.\nRecimo, u Strategiji se navodi da će prosečan godišnji rast plata u državnom sektoru do 2024. godine biti 4,5 odsto, što je umereno i manje od očekivanog nominalnog rasta BDP-a.\nTo je takođe i opravdano pošto su plate u javnom sektoru tokom krize, a i pre rasle znatno brže od BDP-a.\nMeđutim, takvim tempom teško će se ostvariti obećanje o prosečnoj plati od 900 evra krajem 2025. godine.\nTakođe, Strategija predviđa i primenu postojeće švajcarske formule za usklađivanje penzija, a pre mesec i po dana imali smo izjavu predsednika PUPS-a Milana Krkobabića da je sa predsednikom Srbije Aleksandrom Vučićem postignuta saglasnost da se koriguje postojeći model švajcarske formule kako bi penzije bolje pratile rast zarada.\nU strategiji se takođe obećava visoko učešće javnih investicija od 6,5 odsto BDP-a godišnje ili ukupno 11 milijardi evra mada bez konkretnizacije na koje projekte se misli.\nPa tako mogu biti veoma korisna ulaganja u zelenu ekonomiju, ali i u odbranu i policiju koje nemaju mnogo efekata na privredni rast.\nZa Milojka Arsića, profesora na Ekonomskom fakultetu Fiskalna strategija bi trebalo da bude više obavezujuća, da se predstavlja u Skupštini, da je ministar finansija ili premijer predstave u javnosti, pa bi se onda mogli kasnije pozivati na to šta je iz nje ispunjeno.\n„Rast plata od 4,5 odsto je adekvatan jer su prethodnih godina rasle brže od BDP-a. Inače su ciljevi dobro odmereni u strategiji. Međutim, i pored očekivanog rasta plata zbog manjka radne snage, teško da će se obećanje o plati od 900 evra ispuniti sa tim tempom rasta“, ocenjuje Arsić. On ističe i da država ima povoljnu istuaciju da se broj penzionera smanjuje za oko jedan odsto godišnje, pa može tu da se uštedi nešto, ali i da bi trebalo država ili poreskim podsticajima ili pružanjem pravne sigurnosti pogura privatne investicije.\nI Jurij Bajec, profesor na Ekonomskom fakultetu podseća da su i raniej usvajane strategije sa preciznim ciljevima, ali da se odustajalo od njih iz raznih razloga.\n„Sada imamo i izbornu godinu, a oduvek je uobičajeno da se plate i penzije malo više povećaju pred izbore. Ciljevi su i sada dobro postavljeni i bilo bi dobro kada bi bili ispunjeni, jer bi to značilo da ostvarujemo solidan rast uz zadržavanje makroekonomske ravnoteže“, napominje Bajec upozoravajući da može doći do rasta inflacije do gornje granice koridora NBS.\nOn ističe i da ne bi trebalo preći granicu od 60 odsto javnog duga u odnosu na BDP, jer se onda investitori mogu unervoziti i tražiti više kamatne stope za naš javni dug, što onda znači smanjenje nekih drugih rashoda u budžetu.\n„Mislim da to neće biti problem ukoliko se ostvari realni rast od šest odsto, što je oko tri milijarde evra. Važno je da kamate na javni dug ne budu veće od prirasta BDP-a“, upozorava on dodajući da će motiv za to biti i želja da se dođe do investicionog rejtinga.\n„Sve to zvuči dobro ali sam skeptičan u pogledu visine plata u javnom sektoru. Takođe, smatram da treba korigovati švajcarsku formulu za penzije kako odnos prosečne penzije ne bi pao ispod 50 odsto prosečne plate. To je ne samo ekonomsko već i socijalno pitanje s obzirom na 1,7 miliona penzionera“, napominje Bajec dodajući i da je vreme da se konačno uredi sistem plata u javnom sektoru što se odlaže već godinama.\nDržava planira i smanjenje subvencija na dva odsto BDP-a, bez posebnog objašnjenja kako, mada u poslednjih 15 godina nisu bile toliko niske, pa Fiskalni savet postavlja pitanje realističnosti ovog plana.\n„Srednjoročni plan u nacrtu Fiskalne strategije za 2022-2024. gotovo je identičan kao plan iz Fiskalne strategije za period 2021-2023, samo je sve pomereno za godinu dana. Naime, u tom dokumentu je u ovoj godini takođe bio planirano deficit opšte države od tri odsto BDP-a i njegovo dalje smanjivanje do jedan odsto BDP-a sledeće dve, ali je nedugo nakon njegovog usvajanja Vlada izašla s novim antikriznim programom i promenjenim politikama“, navodi se u oceni Fiskalnog saveta pa se može zapitati šta sprečava državu da sledeće godine opet prolongira smanjenje potrošnje za još koju godinu.\nBudžetFiskalna strategijaJurij BajecMilojko ArsićMinistarstvo finansijaNarodna banka SrbijeNBSBeograd\nEkonomija • 10.06.2021. 19:06\nNBS zadržala referentnu kamatu na jedan odsto\nEkonomija • 04.06.2021. 11:46\nFiskalni savet: Nacrt Fiskalne strategije predviđa načelno dobre ciljeve


Temperature ukidaju grejanje – Info M\nPočetna / Vesti / Temperature ukidaju grejanje\nTemperature ukidaju grejanje\nN. Stanković 9. октобра 2017.\tVesti Ostavite komentar 794 pregleda\nPosle nekoliko dana tokom kojih su širom grada održavane tople probe koje su zagrejale radijatore Beograđana, iz JKP „Beogradske elektrane“ stižu vesti da će toplotna tela u stanovima ponovo postati hladna i to koliko večeras.\nNaime, kako stoji u saopštenju preduzeća, zbog visokih spoljašnjih temperatura vazduha, danas u 16.30 je izvršen prekid u isporuci toplotne energije u režimu toplih funkcionalnih proba.\nMaksimalna dnevna temperatura u glavnom gradu danas je iznosila 18 stepeni Celzijusovih, a jutarnja devet, što znači da je srednja vrednost temperature oko 13,5 stepeni. Da bi grejanje stanova počelo pre zvančnog početka sezone, 15. oktobra, prema Odluci grada, trebalo bi da pomenuta srednja vrednost iznosti manje od 12 Celzijusa.\nBudući da najave Republičkog hidrometeorološkog zavoda za narednih pet dana govore da će dnevna temperatura prelaziti 20. podeljak, te da minimalne vrednosti neće ići ispod 10 stepeni, jasno je zašto će radijatori biti hladni.\nPrethodno Ministarstvo poljoprivrede subvencionise kredite\nSledeće Praznik oslobodjenja Beograda


Problemi dvostruko diskriminisanih Romkinja i Egipćanki na lokalnom nivou\nDatum objave: 17.07.2015 14:05 | Autor: PR služba\nMinistarstvo za ljudska i manjinska prava u saradnji sa Centrom bezbjednosti policije iz Nikšića i NVO Centar za romske inicijative iz Nikšića, realizuje kampanju o problemima nasilja nad ženama i prisilnim brakovima djevojčica iz romske i egipćanske populacije u nekoliko Opština u Crnoj Gori.\nNakon uspješnih realizacija u Podgorici, Nikšiću i Beranama, predstavnici/e Ministarstva, Centra bezbjednosti i Centra za romske inicijative posjetili su i Opštine Ulcinj, Bar, Budva i Kotor.\nPrilikom obilaska naselja koje nastanjuju predstavnici/e romske i egipćanske populacije oni/e su razgovarali/e sa sugrađanima/kama o temama kampanje, ali ujedno i o njihovim aktuelnim problemima.\nNakon predavanja predsjedavanja Dekadom inkluzije Roma 2005-2015. godine, Crna Gora je nastavila sa svojim aktivnostima u vezi sa integrisanjem romske zajednica u svoje društvo. Dekada predstavlja jednu jedinstvenu inicijativu evropskih vlada sa ciljem da se unaprijedi socio-ekonomski status ove populacije i ubrza njihova socijalna inkluzija. Osnovno obilježje društveno-ekonomskog položaja pripadnika romske populacije je nizak stepen ekonomske aktivnosti i visoka nezaposlenost.\nSve članice Dekade u okviru svojih Akcionih planova Dekade akcentovale su unapređenje u zajedničkim prioritetnim područjima – obrazovanju, zapošljavanju, zdravstvu i stanovanju, te u trima horizontalnim temama – siromaštvu, diskriminaciji i postizanju rodne ravnopravnosti.\nZa Crnu Goru prioritetne teme u okviru predsjedavanja, a i nakon toga, predstavljene su u oblasti regulisanja pravnog statusa, borbe protiv diskriminacije, nasilja u porodici i nasilja nad ženama, ekonomskog osnaživanja, očuvanja kulturnog i jezičkog identiteta i uključivanja mladih u tekovine procesa socijalne inkluzije njihove zajednice.\nKao jednu od često pominjanih tema, dvostruku diskriminaciju Romkinja i Egipćanki, kao žena i kao pripadnica ove zajednica, ova Kampanja je aktuelizovala kroz direktnu komunikaciju sa predstavnicima/ama romske i egipćanske populacije na terenu.\nKampanja je dio mjera iz Akcionog plana za Poglavlje 23 i Akcionog plana vezanog za Strategiju za poboljšanje položaja Roma i Egipćana u Crnoj Gori 2012 -2016.


Janković i Jeremić bojkotuju lokalne izbore - RTV\nJanković i Jeremić bojkotuju lokalne izbore\nBEOGRAD - Pokret slobodnih građana Saše Jankovića i Narodna stranka Vuka Jeremića najavili su danas, u odvojenim saopštenjima, da neće učestvovati na lokalnim izborima u opštinama Pećinci, Mionica, Negotin, Preševo i Kostolac, 24. decembra.\nRTV četvrtak, 7. decembar 2017. | Tanjug, FoNet\nPSG je saopštio da su izbori zakazani ne zbog provere volje birača, već da bi vladajući nasiljem dokazivali "moć" i veštački kreirala utisak o svojoj snazi pred izbore u Beogradu.\n"Pokret neće 24. decembra, kada su zakazani izbori, davati legitimitet procesu u kome nema ništa demokratsko i koji se ne može dobro završiti, već će aktivnim bojkotom građane pozivati da na izbore ne izađu i na sve zakonom dopuštene načine dokumentovati nezakonitosti na izborima, koje će pre ili kasnije biti sankcionisane", kaže se u saopštenju.\n"U ovim mestima vladajuća koalicija ima apsolutnu većinu i raspisala je izbore, ne zbog provere volje birača, već da bi nasiljem dokazivala "moć" i veštački kreirala utisak o svojoj snazi pred izbore u Beogradu, jer je svesna da i uz sve manipulacije i hajke realno može da izgubi", ocenio je PSG.\n"Odsustvo reakcija državnih organa na evidentne slučajeve nasilja, pokušaja potkupljivanja i zastrašivanja građana u ovih pet opština još jedan su dokaz puzajuće diktature u zemlji protiv koje se PSG bori, a ne učestvuje u njoj", ističe PSG u saopštenju.\nNS: Vladajuća koalicija stoji loše u Beogradu\nPotpredsednik Narodne stranke, Nikola Jovanović, kaže da su izbori u Kostolcu, Negotinu, Mionici, Pećincima i Preševu nelegitimni zbog toga što su rezultat hira, bahatosti i zloupotrebe institucija od strane vladajuće koalicije, jer je u svim tim opštinama postojala većina i nije bilo vanrednih okolnosti.\n"Cilj ovog izbornog inženjeringa je da navodni "dobar" izborni rezultat u pažljivo odabranih pet opština stavi u drugi plan činjenicu da vladajuća koalicija stoji loše u Beogradu i da je već nekoliko meseci u trendu pada uoči redovnih izbora u glavnom gradu", naveo je Jovanović u pisanoj izjavi.\nDemokratska stranka ne podržava bojkot izbora u pet opština, izjavio je danas poslanik te partije Radoslav Milojičić.\nOn je rekao da poštuje odluku svih pokreta i udruženja, ali ima, kaže, malu sumnju budući da sutra ističe rok za prikupljanje potpisa.\n"Zašto se nije pozivalo na bojkot izbora pre mesec dana i da se zajedno dogovorimo i da vidimo šta je bolje za te građane", upitao je Milojičić u skupštini.\n"DS ne podržava bojkot izbora jer želi da brine o svim građanima na teritoriji Srbije bez obzira da li oni žive u Surdulici, Subotici, Novom Sadu ili Beogradu", rekao je Milojičić, koji je ukazao da je njegova stranka pre desetak dana završila prikupljanje potpisa za te izbore.\nŠutanovac: DS neće bojkotovati izbore\nNaše je pravo i obaveza da zastupamo interese građana u Mionici, Negotinu, Kostolcu i Pećincima, rekao je predsednik Demokratske stranke Dragan Šutanovac za Danas, komentarišući poziv predsednika Nove Srbije Velimira Ilića strankama opozicije da bojkotuju izbore, koji se održavaju 24. decembra.\nOni koji ne mogu da prikupe potpise, a govorimo o par stotina potpisa, imaju očigledno takav uticaj, te je poziv na bojkot besmislen, ocenio je Šutanovac.\nIlić smatra da se izbori održavaju pod "nemogućim uslovima i uz neviđen pritisak vlasti", te zbog toga opozicija treba da ih bojkotuje.\n"Ako izađu na izbore biće deo režiranih izbora. Pozivam i one koji su nekako jedini uspeli da formiraju listu, a to je jedino DS, da se povuku i ne izlaze na izbore. Pa neka Vučić i SNS sami učestvuju na svojim izborima za koje sami pišu pravila", rekao je Ilić na konferenciji za medije.\nRTV (11) Danas (1)\nDemokratska stranka Dragan Šutanovac Saša Janković Velimir Ilić Vuk Jeremić Velja Ilić Preševo Izbori DS


Beta 26. maja 2022. 14:35\nUdruženje medikalnih onkologa Srbije (UMOS) i Udruženje pacijenata obolelih od raka debelog creva i jetre posadili su danas u parku na ulazu u Kalemegdan 4.000 sadnica plavih cvetova kao simbol borbe za više od 4.000 pacijenata koji godišnje obole od tih bolesti.\nLekar na specijalizaciji iz onkologije Univerzitetskog kliničkog centra Srbije Violeta Škrelja kazala je novinarima da tom akcijom žele da obaveste gradjane u Srbiji da su dostupni lekovi za lečenje kolorektalnog karcinoma.\n„Ako se desi da se gradjani razbole, da znaju da smo se mi izjednačili sa Evropom što se tiče lečenja kolorektalnog karcinoma“, rekla je ona.\nOna je dodala da godišnje od raka debelog creva i jetre oboli oko 4.000 pacijenata a da se izleči njih oko 70 odsto, navodeći da je jako bitno u kom stadijumu bolesti se ljudi jave lekaru.\nOnkolog sa Instituta za onkologiju i radiologiju Srbije Fedja Djordjević kazao je da je 4.000 godišnje obolelih od raka debelog creva i jetre mnogo, navodeći da u Grčkoj godišnje oboli duplo manje.\n„Borba je bila da se stavi lek na prvu liniju terapije. To nije novi lek, ali je borba trajala 10 godina i posle tih 10 godina su shvatili da ako imaš lekove treba da ih koristiš u startu“ naveo je Djordjević.\nOn je rekao da će pacijenti u Srbiji imati iste uslove lečenje kao u Zapadnoj Evropi ili Americi.\nOnkolog je rekao da je današnja manifestacija jedna u nizu koju udruženja pokreću kako bi skrenuli pažnju na značaj prevencije, a da je prethodna akcija održana takodje na Kalemegdanu gde su vezivali na drvo plave trake.\nOnkolog sa Instituta za onkologiju i radiologiju Srbije Marija Ristić kazala je da tom akcijom žele da podignu svest svih stanovnika o značaju ranog javljanja lekara čim primete prve simptome koji mogu ukazati na rak debelog creva ili jetre.\n„Ovo je jedna simbolična akcija koja ima za cilj da nas podseti na važnost ove bolesti“, rekla je Ristić.\nSadnja plavih cvetova je realizovana uz podršku JKP Zelenilo Beograd i JP Beogradska tvrdjava.


Djilasovo pismo Manfredu Veberu: Gospodine Veber, da li Vi uopšte znate u kojoj ste državi bili\nBeta 5. decembra 2019. 09:15\nPredsednik Stranke slobode i pravde (SSP) i jedan od lidera Saveza za Srbiju Dragan Djilas upitao je, u otvorem pismu,predsednika grupe Evropske narodne partije (EPP) u Evropskom parlamentu (EP) Manfreda Vebera koji je u okviru delegacije EP bio u radnoj poseti Srbiji, da li je svestan u kojoj je državi bio.\n„Sa ogromnom nevericom je veliki deo gradjana Srbije saslušao Vaše izjave kako delite vrednosti i ideje borbe za nezavisne institucije, vladavinu prava i slobodne medije sa Aleksandrom Vučićem. Posebno jer ste Vi jedan od uglednih lidera Evropske narodne partije koji je iz principijelnih i vrednosnih razloga glasao za suspenziju Fidesa Viktora Orbana iz EPP-a“, rekao je Djilas, prenela je danas SSP.\n„Zato je“, naveo je Djilas, „za mnoge bila šokantna Vaša izjava, data samo tri dana pošto je Aleksandar Vučić rekao da jedini nezavisni dnevni list i jedan od tri slobodna nedeljnika spremaju njegovo ubistvo. Spremaju ubistvo zbog jedne fotografije i jedne karikature koje su objavili“.\n„Da li zaista delite vrednosti kao što je borba za slobodu medija sa čovekom koji je izgovorio tako nešto? Sa čovekom koji je organizovao najstrašniju moguću kampanju protiv novinara i karikaturista, protiv opozicije, kampanju u koju su se uključili svi funkcioneri vladajuće partije, premijerka, ministri… Kampanju koju su sprovodile sve komercijalne televizije sa nacionalnom frekvencijom i sve dnevne nazovi novine“, poručio je Djilas.\nOn je upitao Vebera da li je svestan da je „ta kampanja i fizički ugrozila novinare NIN-a i Danasa, ali i sve ostale profesionalne novinare koji još uvek rade u Srbiji?“. „Pa je l’ to predstavlja ideju slobode medija za koju se Vi zajedno za Vučićem zalažete!“, upitao je Djilas.\n„Govorili ste i o vrednostima kao što su ljudska prava, nezavisne institucije i vladavina prava, dok čovek koji je obavestio javnost o neverovatnoj kradji u fabrici Krušik u koju je umešan vrh SNS-a, dva meseca sedi u zatvoru i kućnom pritvoru!“, napomenuo je Djilas.\n„Da li zaista delite vrednosti sa čovekom koji je napravio državu u kojoj se ubijaju i prebijaju politički protivnici, studenti, u kojoj se deca izbacuju iz obdaništa zbog političke pripadnosti roditelja, profesorke ostaju bez posla u školama jer neće da uđu u SNS, gde se ugovori o radu ne produžavaju ako ne donesete još pet glasova za SNS…?“, upitao je Djilas.\nDjilas je upitao Vebera „o kakvom ekonomskom napretku i dobrom programu koji će sprečiti egzodus ljudi može da se govori, kad je u prošloj godini Srbiju zvanično napustilo preko 50.000 ljudi, a realno bar duplo toliko?“.\n„Takve izjave su ruganje svakome ko je morao da ode, svakom ocu i majci koji su ispratili svoje dete, svakoj babi i dedi koji će svoje unuke gledati preko skajpa ili vajbera“, naglasio je Djilas.\n„Moram da Vas pitam da li ste Vi, gospodine Veber, uopšte svesni u kojoj i kakvoj ste državi bili? Da li znate da je za tu državu Evropska komisija usvojila veoma negativan izveštaj za prethodnu godinu, da je toj zemlji “Human rights watch” ukinuo status slobodne?“, upitao je Djilas.\n„Da li ste, gospodine Veber, svesni činjenice da je proces evrointegracija zamro jer ne ispunjavamo ništa ni po jednom otvorenom poglavlju? Možda sve informacije dobijate isključivo od gospodina Mekalistera, o čijim vezama sa Aleksandrom Vučićem i njegovim okruženjem, kao i o sadržaju njegovih poseta Beogradu, pričaju nezavisni novinari. I tek će pričati..“, naveo je Djilas.\nDjilas je rekao da sa nestrpljenjem, kao i veliki broj gradjana Srbije, očekuje odgovor na pitanja koja mu i javno postavlja.\n„Jer ako Vi tvrdite da su evropske vrednosti ovo što Aleksandar Vučić radi, onda sam ja, boreći se za Srbiju u Evropskoj uniji, već 30 godina u ozbiljnoj zabludi“, poručio je Djilas u otvorenom pismu Veberu.\nMinistarstvo odbrane Srbije: 'Luksemburški mediji' vrše…\nRašković Ivić: Budi se slobodna Srbija, jednopartijski režim to ne…\nObradović: Demokratsko pravo na pobunu i gradjansku…\nMinistarstvo odbrane Srbije: 'Luksemburški mediji'…\nRašković Ivić: Budi se slobodna Srbija, jednopartijski režim…\nDosta je bilo: Večeras protest, sutra ujutro blokada Narodne…


Vesti online / Slobodno Vreme / Nauka i tehnologija / U operacionim salama uskoro hirurzi-roboti!\nMali robot se sastoji od tri robotizovane "ruke“ koje su pričvršćene za mobilnu jedinicu veličine barske stolice, a hirurg robota kontroliše preko upravne table, te na taj način upravlja "rukama“ koje obavljaju osetljive zahvate. Robot je još uvek u fazi procene, te će tek kada bude dobio odobrenje iz sale za treniranje preći u operacionu.\nVersius bi mogao da bude koristan kako pacijentima, tako i samim hirurzima koji često imaju problema kada su u pitanju operacije koje se obavljaju preko malih rezova, budući da moraju da ulaze u položaje koji nisu prirodni za ljudsko telo, te da u njima ostaju duži vremenski period.\nKada su pacijenti u pitanju, manji rezovi omogućavaju brži oporavak, a do sada su se često izbegavali jer zahtevaju preciznost koju ljudska ruka ne poseduje uvek.\nVersius bi to mogao da promeni, budući da za treniranje hirurga da nauče da upravljaju ovim robo-pomoćnikom nije potrebno mnogo vremena, te je, na primer, za vezivanje hirurškog čvora kroz mali rez potrebno tek 60 do 80 sati treninga.\n* Ovaj robot zamenjuje dadilju, deca ga obožavaju\n* Roboti su već u fabrikama, da li će uskoro i u novinarstvo?\n* VIDEO: Poslali su robota u drive-in restoran, a da vidite zaposlene...\nNAUKA I TEHNOLOGIJA VIDEO: Ovako ruski robot Vera bira radnike


ARKUS: Rudar siguran kod kuće, rapsodija Radničkog u Aranđelovcu – Balkan-Handball.com\nHome / Balkan / ARKUS: Rudar siguran kod kuće, rapsodija Radničkog u Aranđelovcu\nU poslednja dva meča grupe B 9. kola srpskog šampionata, Rudar je u Kostolcu bio bolji od Obilića 29:27 (13:14), dok je Radnički iz Kragujevca deklasirao Šamot u Aranđelovcu 22:37 (10:16).\nTim iz Kostolca koji važi za najprijatnije iznenađenje ove takmičarske godine nije lako opravdao ulogu favorita na svom terenu. Obilić je većim delom meča bio u blagoj prednosti, čitavim tokom prvog povuremena i 10-ak minuta u nastavku. Rudar je uspeo da preokrene ali ne i da prelomi meč – tek u 55. minutu su prvi put stekli plus dva (26:24), a u završnici su tu zalihu umeli da sačuvaju.\nPo običaju, najefikasniji u pobedničkim redovima bio je Nenad Nedeljković sa devet golova, dva više od mladog Skendera Tatarija. Na drugoj strani, Veljko Popović je pogodio osam puta, a Nemanja Podraščić šest.\nNi blizu toliko neizvesnosti nije bilo u Aranđelovcu, gde je Radnički dominirao od prvog do poslednjeg minuta. Poslednja dilema razrešena je sredinom drugog poluvremena, kada su gosti serijom 4:0 stekli dvocifrenu prednost, 26:16.\nČak 10 golova postigao je Nemanja Vuković, sedam Miloš Barudžić a šest Luka Đerić. U domaćem sastavu, najefikasniji je bio Marko Živojinović sa pet golova.\n4.Novi Pazar 10\n5.Crvena zvezda 10\nNapomena: Rudar i Crvena zvezda su odigrali po 10 mečeva, svi ostali timovi po devet.\nRK Radnički KragujevacRK Rudar Kostolac\nNaredni članak → Superliga: Ohrid perfektan, Struga u plej-ofu


Stanovi u „Zelenoj aveniji“ opremljeni su vrhunskim alarmnim sistemom sa funkcijama pametnog stana uz jednostavno korišćenje sistema.\nU želji da stanovi budu bezbedni instaliran je sistem koji obezbeđuje zaštitu od provale i od poplave na kritičnim mestima u stanu kao i od požara u spavaćem delu stana. U slučaju bilo kakvog problema možete da dobijete automatske SMS i/ili e-mail poruke sa tačnim opisom problema.\nObezbeđene su i funkcije pametne kuće odnosno možete lokalno ili daljinski da uključite i isključite grejanje i klima uređaj u svom stanu radi uštede u potrošnji električne i toplotne energije. To možete da uradite na tastaturi u stanu, preko telefona ili kompjutera uz jednostavnu aplikaciju na srpskom jeziku ili preko SMS poruke ili besplatnog telefonskog poziva.\nNajstrože je zabranjeno korišćenje materijala sa ovog sajta u bilo koje promotivne svrhe bez pisane saglasnosti firme “Montex MK-DK Invest” d.o.o i “Montex Investments d.o.o”. U suprotnom na osnovu zakona o zaštiti autorskih i srodnih prava firma “Montex MK-DK Invest” i “Montex Investments d.o.o” će pokrenuti tužbu protiv bilo kog pravnog ili fizičkog lica.


Mundijal u Kataru sa 40 učesnika\nDa bi ta ideja bila realizovana, u organizaciju bi morala da bude uključena bar još jedna država iz Persijskog zaliva, a ključnu reč prilikom odabira imao bi Katar.\nSavet Međunarodne fudbalske federacije (FIFA) na današnjoj sednici u Majamiju prihvatio je predlog da se sa Katarom razgovara o povećanju broj učesnika Svetskog kupa na 48, na završnom turniru koji će 2022. godine biti održan u toj državi.\nDa bi ta ideja bila realizovana, u organizaciju bi morala da bude uključena bar još jedna država iz Persijskog zaliva, a ključnu reč prilikom odabira imao bi Katar. Čelnici FIFA će sa Katarom pregovarati u naredna dva meseca, a konačan predlog trebalo bi da bude završen do juna, kada će na Konfresu FIFA u Parizu biti doneta odluka da li će već 2022. Svetski kup biti proširen za 16 nacionalnih selekcija.\nU januaru prošle godine FIFA je odlučila da se broj učesnika na završnom turniru poveća na 40 od 2026. godine, kada će organizatori biti SAD, Kanada i Meksiko. Nedavno urađena studija izvodljivosti pokazala je, međutim, da bi to moglo da se realizuje već na narednom šampionatu, a izračunato je da bi dodatni prihodi iznosili najmanje 400 miliona dolara.\nSmatra se da je realna opcija da se u organizaciju Svetskog kupa 2022. godine uključi Oman, jer su Bahrein, Saudijska Arabija i Ujedinjeni Arapski Emirati prekinuli diplomatske odnose sa Katarom.\nSavet FIFA danas je usvojio i odluku da se klupsko prvenstvo sveta od 2021. organizuje svake četvrte godine sa 24 tima, uprkos tome što su svi najveći evropski klubovi saopštili da neće učestvovati na tako velikom turniru.\n"Svesni smo protivljenja evropskih klubova, ali verujem da će svi pristati da igraju. U svakom slučaju, nastavićemo da razgovaramo sa njima", rekao je predsednik FIFA Đani Infantino.


„ТЕТОВИРАНЕ ДУШЕ“ НА МАЕКСУ – Паланачке новине\nAnsambl velike scene Gradskog pozorišta iz Palanke, koja od nedavno nosi ime Aleksandra Ace Mitrovića, nakon učešća na Republičkom festivalu amaterskih pozorišta Srbije u Kuli (gde je najnovija predstava Gradskog pozorišta nagrađena srebrnom plaketom), 18. jula nastupio je u Domu kulture u Starom Selu, na 16. festivalu MAEKS (Male eksperimentalne scene). Izvedena je u Kuli nagrađena predstava, „Tetovirane duše“ Gorana Stefanovskog, u režiji Fuada Tabučića.\nMAEKS je festival koji se kontinuirano održava u Starom Selu, zahvaljujući pre svega direktoru Doma kulture u ovom mestu, Jugoslavu Todoroviću. Sav prihod od ulaznica sa ovogodišnjeg MAEKS-a namenjen je lečenju Nemanje Ivanovića iz Starog Sela.\nPredstava „Tetovirane duše“ uvršćena je u program Festivala festivala u Trebinju, gde će biti odigrana 29. jula.\nNext story GODIŠNjICA STRELjANjA NA KISELjAKU\nPrevious story UHAPŠENI IZVRŠIOCI TEŠKIH KRAĐA